open-index/open-wikipedia-markdown huggingface dataset:
口令

**口令**係步操用嘅命令。透過嗌簡單口令，去指揮步操隊員排唔同嘅陣，做唔同動作。

口令有時會有動作幫手。

## 各地口令
### 香港
* 「Fall in」
* 「Fall out」/「Dismiss」
* 「Atten——tion」
* 「Sit Atten——tion」
* 「Stand easy/——at ease」
* 「Squad」
* 「Number」
* 「Right/Left/A——bout turn」
* 「Right/Left——dress」
* 「Right/Left——incline」
* 「Salute」
* 「Ey——es right/left/front」
* 「Assure」
* 「Mark time」
* 「Squad for——ward」
* 「Quick march」
* 「General Salute」
* 「集合」
* 「解散」
* 「立正」
* 「坐正」
* 「稍息」 
* 「跨立」
* 「敬禮」/「禮畢」
* 「向右/左看——齊」
* 「向右/左/前看」
* 「報數」
* 「向左/右/後轉」
* 「恢復」
* 「齊步——走」
* 「正步——走」
* 「跑步——走」
* 「立定」
* 「向國旗敬禮」

### 澳門
* 「Forma」
* 「Descansar」
* 「Atenҫão/Senti——do」
* 「Sentar Aten——ҫão」
* 「Primeira」
* 「Numerar」
* 「À Vontade」
* 「Destroҫar」
* 「Direita/Esquerda/Meia Volta Vol——ver」
* 「Pela direita/esquerda perfilar」
* 「Ol——har direita/esquerda/frente」
* 「Continên——cia」
* 「Oitavo direito/esquerdo vol——ver」
* 「Em frente marche」
* 「Em ordinário marche」
* 「集合」
* 「解散」
* 「立正」
* 「坐正」
* 「稍息」 
* 「跨立」
* 「敬禮」/「禮畢」
* 「向右/左看——齊」
* 「向右/左/前看」
* 「報數」
* 「向左/右/後轉」
* 「恢復」
* 「齊步——走」
* 「正步——走」
* 「跑步——走」
* 「立定」
* 「向國旗敬禮」

### 中華人民共和國

中華人民共和國嘅指揮官落口令嘅時候，唔需要次次都講明係對焉啲人落口令。

* 「集合」
* 「解散」
* 「立正」
* 「坐正」
* 「稍息」 
* 「跨立」
* 「敬禮」/「禮畢」
* 「向右/左看——齊」
* 「向前看」
* 「報數」
* 「向左/右/後轉」
* 「恢復」
* 「原地踏步——走」
* 「原地跑步——走」
* 「齊步——走」
* 「跑步——走」
* 「立定」
* 「向國旗敬禮」

### 中華民國

中華民國嘅指揮官落口令嘅時候，唔需要次次都講明係對焉啲人落口令。

* 「集合」
* 「不敬禮解散」
* 「解散」
* 「立正」
* 「坐正」
* 「稍息」 
* 「敬禮」/「禮畢」
* 「以頭排伍/中央伍為準 向右/中/左看——齊」
* 「向前看」
* 「報數」
* 「向左/右/後轉」
* 「恢復」
* 「原地踏步——走」
* 「原地跑步——走」
* 「齊步——走」
* 「正步——走」
* 「跑步——走」
* 「立定」
* 「向國旗敬禮」

### 新加坡

新加坡武裝部隊、新加坡民防部隊同新加坡警察用嘅口令係一樣嘅，指揮語言係馬拉文。

*「Sedi-**A**」
*「Kekanan lu-**rus**」
*「Kekiri lu-**rus**」
*「Hormat panglima」
*「Hormat senja-**ta**」

### 馬來西亞
馬來西亞嘅紀律部隊用嘅口令，指揮語言同樣都係馬拉文。同新加坡嘅口令好相似。

*「Sedi-**A**」
*「Kekanan lu-**rus**」
*「Kekiri lu-**rus**」
*「Hormat di-**raja**」
*「Hormat senja-**ta**」

### 德國

德國陸軍同空軍嘅口令大致一樣，而海軍同國防部儀仗隊就有各自嘅專屬口令。

* 「**Stillgestanden**」
* 「Ach-**tung**'」
* 「Richt **Euch**」
* 「(Die) Augen gerade-**aus**」
* 「**Rührt Euch**」
* 「Habt **acht**」
* 「Das Gewehr **über**」
* 「Achtung, präsentiert **das Gewehr**」
* 「Gewehr **ab**」
* 「Achtung, präsen-**tiert**」
* 「Rechts/Links **um**」
* 「**Kehrt**」
* 「Im Gleichschritt **Marsch**」
* 「Ohne Tritt **Marsch**」
* 「Links/Rechts schwenkt **Marsch**」
* 「Rechts/Links **ran**」
* 「**Halt**」
* 「Zur Meldung/Zum Ein(Aus-)marsch der Truppenfahne, Augen **rechts**」
* 「Zur Meldung/Zum Einmarsch der Truppenfahne *die* Augen **links**」
* 「Wegtreten」
* 「Antreten」

## 睇埋
*急口令
March

**March**喺英文界入面，大多數嚟講都係3月噉解。佢重可以係：

## 音樂
* 進行曲：有好強嘅音樂節奏方式。

## 汽車
* 日產March：日本NISSAN汽車負責整同賣嘅細車仔。
* March Engineering：英國嘅一間改裝汽車公司。
* March Entertainment：加拿大嘅一間動畫片製作公司。

## 教育
* MARCH：日本嘅5大私立學校嘅總稱。

## 人物
* 瑪處：美國嘅一個姓。

## 其它
* 巡遊：慶祝節日同祭典、活動等嘅遊行。
* 示威：一班人為咗表達相同嘅以及而辦嘅遊行。
花旗銀行

**花旗銀行**（Citibank），舊稱**萬國寶通銀行**，係美國花旗集團屬下嘅一間零售銀行，總部喺紐約公園大道399號，喺好多國都有分行。佢嘅主要前身係1812年6月16號成立嘅「紐約城市銀行」（City Bank of New York），經過多年嘅發展、併購，已經變成美國以資產計第三大銀行，亦係一間喺全球差唔多五十個國家同埋地區設有分支機構嘅國際大銀行。

## 睇埋
*花旗銀行（香港）‎

## 出面網頁

*
Carnation

**Carnation**係拉丁字母串字，可以指：

## 英文
* 石竹，又名康乃馨，草一種，以花美而聞名。
* 三花，奶品牌子名。
三花

**三花**舊時叫**花嚜**，係一隻飲品食品牌子，最出名係出淡奶同煉奶，亦有出其他嘢。1984年，美國三花公司俾雀巢公司收購咗。而家佢同鷹嘜煉奶一樣跟雀巢搵食。

## 名
三花或者花嚜個嘜頭係三朵花，係康乃馨來嘅。
杜琪峯

**杜琪峯**（，；），人稱「**杜Sir**」，係香港電影導演，銀河映像有限公司創辦人。

## 生平
杜琪峯喺1972年加入無綫電視，主要做編導。期間佢嘅作表作係劇集《千王之王》，係因應當時無綫劇集《輪流傳》俾亞視嘅《大地恩情》打低而推出嘅。此後佢專門拍啲電視電影，例如周星馳有份演出嘅《刑警本色》，開始咗佢電影創作之路。

佢響1992年開始投身電影界，啱啱入電影界就憑周星馳、梅艷芳主演嘅《審死官》打破咗票房紀錄。

杜琪峯嘅電影多數以黑社會作題材，所以一啲電影人就批評過佢咁樣講到香港全民都係黑社會咁，教壞人咁話。但係佢嘅電影就成日都攞獎。響佢電影底下佢重會用無綫嘅演員同埋幕後人員，佢曾經講過：「電視藝員功底好，記對白、走位都一流，比起打電影工嗰班好好多。之但係電視人為求工作穩定而唔肯話跳槽，我就覺得太可惜喇。」

因為曾經俾無綫重用，不時俾無綫邀請回巢，但杜琪峯卻經常拒絕，重成日批評無綫「唔長進」：「好多劇都不知所謂，求其攞到咩就抄咩，水準重衰過大陸。而家個電視台似養老院，堂堂一個總經理走出去做節目，好心佢搞好盤生意先啦！騎呢怪，搞到電視台變騎呢台！」

## 馬主生涯
除咗電影導演身份之外，杜琪峯亦係一位馬主，佢有份喺香港賽馬會成為馬主，名下賽駒包括「盛勢東方」、「機緣巧俠」、「敬禮」、「機符巧俠」、「大彩池」、「勝在當下」等等。

## 作品
### 無綫
* 千王之王
* 刑警本色（電視電影）

### 電影
* 審死官 (1992年電影)
* 濟公
* 再見阿郎
* 真心英雄
* 非常突然
* 暗花
* 鎗火
* 暗戰
* 暗戰2
* 全職殺手
* 大事件
* 柔道龍虎榜
* 龍鳳鬥
* 黑社會之龍城歲月
* 黑社會以和為貴
* 神探
* 蝴蝶飛
* 放逐
* 文雀
* PTU
* 機動部隊
* 孤男寡女
* 復仇
* 單身男女
* 毒戰
* 盲探
* 華麗上班族
* 我左眼見到鬼

## 個人榮譽
* 嶺南大學榮譽院士（2010年）
* 榮譽勳章（2011年）
* 香港演藝學院榮譽博士（2014年）
* 香港浸會大學榮譽文學博士（2014年）

## 攷

## 出面網頁

* 
* 
* 
* 

類:香港浸會大學榮譽博士
類:香港演藝學院榮譽博士
類:嶺南大學 (香港) 榮譽院士
類:香港馬主
類:祖籍揭陽
徐克

**徐克**（，****； ），原名**徐文光**（），係出名嘅香港導演。

## 生平
徐克原本喺越南出世，係越南華僑，廣東海豐人，1966年移居到香港。佢曾經響美國留學，返到香港之後曾經喺無綫工作。無耐佢打入電影圈，製作咗《蝶變》就開始出名。其後佢憑住《英雄本色》、《倩女幽魂》、《黃飛鴻》等等電影進軍國際。

佢嘅電影出咗名變化多端，天馬行空元素比較多。尤其係拍武俠片就係一流。佢響1983年拍攝嘅《新蜀山劍俠》係佢嘅代表作。

## 獲獎
* 1981年：《鬼馬智多星》台灣電影金馬獎最佳導演
* 1987年：《倩女幽魂》台灣電影金馬獎最佳改編劇本、剪輯、服裝、男配角四項
* 1992年：《黃飛鴻》 香港電影金像獎最佳導演
* 2000年：《順流逆流》 威尼斯電影節未來電影數字獎
 
## 作品
* 狄仁傑之四大天王（2018年）
* 狄仁傑之神都龍王（2013年）
* 狄仁傑之通天帝國（2010年）
* 深海尋人（2008年）
* 七劍（2004年）
* 散打（2004年）
* 黑俠2（2001年）
* 老夫子（2001年）
* 蜀山（2001年）
* 順流逆流（2000年）
* 小倩（1997年）
* 黃飛鴻之西域雄獅（1997年）
* 大三元（1996年）
* 金玉滿堂（1995年）
* 黃飛鴻之五：龍城殲霸（1994年）
* 少年黃飛鴻之鐵馬騮（1993年）
* 東方不敗再起風雲（1993年）
* 黃飛鴻之四：王者之風（1993年）
* 青蛇（1993年）
* 黃飛鴻之三：獅王爭霸（1993年）
* 黃飛鴻之二：男兒當自強（1992年）
* 笑傲江湖二之東方不敗（1992年）
* 黃飛鴻92之龍行天下（1991年）
* 黃飛鴻（1991年）
* 倩女幽魂3之道道道（1991年）
* 棋王（1990年）
* 倩女幽魂2之人間道（1990年）
* 笑傲江湖（1990年）
* 驚魂記（1989年）
* 城市特警（1988年）
* 倩女幽魂（1987年）
* 刀馬旦（1986年）
* 打工皇帝（1985年）
* 兩隻老虎（1985年）
* 最佳拍檔之女皇密令（1984年）
* 新蜀山劍俠（1983年）
* 鬼馬智多星（1981年）
* 地獄無門（1980年）
* 第一類型危險（1980年）
* 蝶變（1979年）

## 個人榮譽
* 香港演藝學院榮譽院士（2007年）

## 部分公職

* 中國電影家協會會員

## 攷

## 出囸面網頁
昃臣

**湯馬士昃臣**爵士（，）係大不列顛及愛爾蘭聯合王國銀行家，做過香港上海滙豐銀行總司理人。

## 紀念
香港有昃臣道。

類:銀行家
黃祥華

**黃祥華**（**Wong Cheung Wah**）係香港一間藥廠字號，家下叫**黃祥華流行堂**，最出名係**黃祥華如意油**。間廠來自佛山，家下喺屯門。最初係出隻祖傳藥油，約莫係咸豐八年或十年創。

## 舊廠
舊廠有四間舖，佛山鎮文明里同豆鼓巷，省城大南門內同太平門外槳欄街。當時產品有萬應如意油、參茸固本丸、八寶紅靈丹、鹿茸三鞭酒、參茸衞生丸、婦科吉祥丸、神效萬靈茶、參茸衞生酒、參茸寧神丸、兒科回春丹等。

## 註
斯洛文尼亞

**斯洛文尼亞**（斯洛文尼亞文：**Slovenija**）係中歐南部一國，西面係意大利，西南通向亞得里亞海，東面同南面係克羅地亞，東北係匈牙利，北面係奧地利。

斯洛文尼亞喺1991年之前係前南斯拉夫嘅一個加盟共和國，1991年6月25號獨立。

## 政治
斯洛文尼亞總統由直接選舉產生，每屆任期5年，最多可以連任一次。政府行政權由總理同內閣主導，內閣由議會選舉產生。總理通常係執政黨派嘅領導人。

斯洛文尼亞國會實行兩院制，國民議會（相當於下議院）有90名議員，國民評議會（相當於上議院）有40名議員。權力集中喺國民議會度。選舉係每4年一次。

## 參考

## 出面網頁

* 
* Slovenija | Evropska unija，歐洲聯盟 
* 
* 
* 
* 
* 
*
Aviv Nevo

**Aviv Nevo**（），又叫做**Vivi**，而家係中國大陸藝人章子怡個未婚夫。佢係一位以色列風險投資專家，高盛集團投資者、時代華納最大個人股東。Vivi家下作風高調，因為受章子怡盛名影響。

Aviv Nevo嚮羅馬尼亞出世，同時移民到以色列特拉維夫。Vivi阿爸係化學工程師，阿媽係麻醉師，Vivi出身有1億美元發展畢生事業。

## 拎
* 明報：章子怡未婚夫Aviv Nevo
王家衞

**王家衞**（，****；）係香港電影導演，攞過康城影展最佳導演獎。

## 生平
王家衞鄉下喺上海，喺香港理工學院讀過兩年，之後加入咗無綫電視訓練班，做過編劇。佢1982年開始就已經投身電影界，原先係做編劇，贏過香港電影金像獎最佳編劇獎。到咗1988年王家衞執咗佢生平第一部戲《旺角卡門》，從此佢就成為好出名嘅導演。

王家衞拍嘅戲都係一啲浪漫兼且好抽象嘅愛情片。而香港人通常都係鍾意睇動作片同搞笑片，對於呢啲抽象片會好反感。所以王家衞雖然係香港人，香港人對王家衞電影通常冇好感。一啲人重批評佢嘅戲故事太過支離破碎，好唔嚴謹。但係佢響外國評價就好高，成日都攞獎。好似1991年佢拍《阿飛正傳》，就贏咗香港電影金像獎最佳導演獎；1995年亦憑住《重慶森林》贏咗呢個獎。1997年佢重贏埋康城影展最佳導演獎。咁重不特止，王家衞重獲得邀請，擔任2006年康城影展評審團主席，係第一個華人有咁嘅待遇。

王家衞啲戲通常出咗名係冇劇本寫定先，要到拍戲嗰日先至會畀演員台詞。但佢亦都好巴閉，好擅長發揮演員嘅演戲能力。佢成日都起用張國榮、梁朝偉同張曼玉。而張曼玉重話佢係跟咗王家衞先至識得演戲咁話。

## 作品
* 1988年 《旺角卡門》 As Tears Go By
* 1991年 《阿飛正傳》 Days of Being Wild 
* 1994年 《東邪西毒》 Ashes of Time 
* 1994年 《重慶森林》 Chungking Express 
* 1995年 《墮落天使》 Fallen Angels 
* 1997年 《春光乍洩》 Happy Together 
* 2000年 《花樣年華》 In The Mood For Love 
* 2004年 《2046》 2046
* 2005年 《愛神》 Eros
* 2007年 《藍莓之夜》 My Blueberry Nights
* 2013年 《一代宗師》 The Grandmaster

## 個人榮譽
* 銅紫荊星章（2001年）
* 香港公開大學榮譽社會科學博士（2007年）

### 電影獎
* 1991年，憑《阿飛正傳》贏咗第10屆香港電影金像獎最佳導演獎，同埋第28屆金馬獎最佳導演獎。
* 1995年，憑《重慶森林》贏咗第14屆香港電影金像獎最佳導演獎
* 1997年，憑《春光乍洩》獲得第50屆康城影展最佳導演獎
* 2006年，擔任2006年康城影展評審團主席

## 部分公職

* 中國電影家協會會員

## 攷

## 出面網頁
* 
*
張曼玉

**張曼玉**（；，）係香港攞最多獎嘅電影女演員之一，攞獎數目破晒紀錄。

## 生平
張曼玉鄉下響上海，喺香港出世，細個響英國讀書。返到香港就參加咗香港小姐選舉，之後加入無綫電視。佢早期係拍電視劇居多，比較成功嘅係同梁朝偉合作嘅《新紮師兄》。

佢響1984年就已經參與電影演出。當時佢成日俾人批評冇演技，響電影度純粹係「花瓶」養下眼。好似成龍1985年主演嘅《警察故事》張曼玉雖然係女主角，但只有幾個少數嘅出場鏡頭。佢都承認過早期演技唔好，重話佢開始識得演戲，係喺1988年跟咗王家衛拍《旺角卡門》嗰陣之後嘅事。之後佢成日都接拍文藝片，最多間唔中接下啲商業片。以商業片嚟講，佢成功嘅一部係《家有囍事》，上畫嗰陣收四千九百萬票房。

張曼玉贏過四屆台灣金馬獎最佳女主角，同埋五屆香港電影金像獎最佳女主角。咁重不特止，歐洲三大影展──康城影展、柏林影展、威尼斯影展，張曼玉只爭在未做過威尼斯影后。

佢嘅戲通常都係王家衛啲戲，所以攞獎先至咁多。有人當正張曼玉係王家衛嘅專用女主角。王家衛同張曼玉合作過《2046》（2004年）、《花樣年華》（2000年）、《東邪西毒》（1994年）、《阿飛正傳》（1991年）、《旺角卡門》（1988）。

## 獎
* 台灣金馬獎最佳女主角：1989，1991，1997，2000
* 香港電影金像獎最佳女主角：1990，1993，1997，1998，2001
* 法國康城電影節最佳女主角：2004
* 柏林國際電影節最佳女主角：1992
五眼橋

**五眼橋**（），又嗌**通福橋**、**李公橋**，係廣州古蹟，喺位於荔灣區芳村茶葉市場附近，附近一帶係工業區。

條橋係由大明起嘅，佢曾經做過官，嚮橋起好時，李待問寫出一句上聯：「橋眼五通連水秀」。倒轉讀係「秀水連通五眼橋」，秀水係地名，下聯到而家重未有人對得上。
康澤花園

**康澤花園**（**Fortress Metro Tower**）係香港島北角一個私人屋苑，嚮香港島炮台山英皇道238號，係港鐵炮台山站上蓋物業。康澤花園地底係港鐵站，基層係商場同惠康超級市場，1樓平台係行人天橋兼宣道會北角堂教堂、書局同寫字樓咁。康澤花園住宅入口嚮2樓，連接各層有多部行人電梯同埋升降機。康澤花園近街門口出面係多條港島西行巴士嘅車站，街外重有公共升降機通上去炮台山道上面。

康澤花園由恆隆發展，1987年入伙，有4座，樓高34層，1層6伙，總共800伙，有24小時物業管理同保安睇實，2樓自設私家花園平台。康澤花園冇海景睇，因為向維多利亞港嗰邊有一列舊樓，包括英皇大廈、六合商業大廈、中南大廈、公主大廈咁。地產網話「翠綠環抱」，即係只有山景，大潭寶馬山。

## 附近
* 油街
* 艇街
* 福元街
* 大強街
* 北角城中心
* 富澤花園
* 七海商業大廈
* 成報大廈

## 交通
* 城巴：25A、25C、41A
* 新巴：25、81A
塞納河

**塞納河**（）係法國第二大河，流經巴黎。全長780公里，流域面積7.8萬平方公里。

塞納河巴黎沿岸有好多橋，亦有好多著名嘅景點。比如巴黎鐵塔、榮軍院、巴黎聖母院、羅浮宮等等。
巴黎聖母院

**巴黎聖母院大教堂**（）係天主教法國巴黎總教區嘅主教座堂，位於巴黎市中心第四區嘅城市島（Île de la Cité）上面。

巴黎聖母院大約喺1163年到1250年間起，係哥德式建築。係一座非常有代表性嘅教堂，亦係巴黎嘅旅遊景點。

Paris-Notre Dame-186-vom Institut du monde arabe-2017-gje.jpg
Paris-Notre Dame-117d-Westfassade-Nordportal-2017-gje.jpg
Paris-Notre Dame-168-zum Chor-2017-gje.jpg
Paris-Notre Dame-Chorschranke Nord-120-Hochzeit zu Kana-2017-gje.jpg


## 事件
2019年4月15號巴黎聖母院火燭，結果佢嘅尖塔被火完全燒毀。
約翰艾萊斯

**約翰·艾萊斯**（，）係意大利裔澳洲足球員，打前鋒，目前打緊國內球會悉尼FC。

約翰·艾萊斯曾經效力過阿德萊德城、標準列治、皇家安特衛普、克雷莫納、樸茨茅夫、高雲地利、奧沙辛拿同埋艾拉維斯。

佢亦係澳洲足球代表隊常客，曾經出席2006年FIFA世界盃同埋2007年亞洲盃足球賽。

## 出面網頁
*
荷蘭小公銀行

**荷蘭小公銀行**（，簡寫）係荷蘭舊時嘅殖民地荷屬東印度（今下印尼）一間銀行，係今下荷蘭銀行嘅其中一間前身。當時荷蘭國王都有入股。

## 歷史
1824年，荷蘭國王威廉一世搞荷蘭小公銀行（當時未係銀行），復興荷屬東印度同荷蘭貿易，總行喺首都菴士（今下阿姆斯特丹）。

1826年，喺荷屬東印度首都八打威（Batavia，今下耶加達）開分行，總寫字樓都喺度。

1858年，喺星加坡開分行，1870年做埋銀行。

1888年，喺庇能（今下檳城）開分行。

1889年，喺香港開分行。

1920年，荷蘭小公銀行喺孟買同架利吉打開分行，主要服務鑽石業務嘅人客。

1926年，荷蘭小公銀行喺沙地阿拉伯吉達開分行，係沙地阿拉伯頭一間同埋1948年之前唯一一間商業銀行。間分行主要服務去麥加朝聖嘅印尼穆斯林。

1941年，荷蘭小公銀行喺紐約市開咗一間代理。

1948年，荷蘭小公銀行喺卡拉奇開分行，係頭一間外國銀行得到巴基斯坦新政府出銀行牌照。

1949年，荷蘭小公銀行收購。

1951年，荷蘭小公銀行喺肯尼亞蒙巴薩同埋坦噶尼喀達累斯薩拉姆開分行。

1954年，荷蘭小公銀行喺黎巴嫩貝魯特同埋烏干達坎帕拉開分行。

1960年，印尼政府將荷蘭小公銀行嘅本土業務國有化，成立咗一間新銀行Bank Ekspor Impor Indonesia。

1963年，荷蘭小公銀行喺吉隆坡成立馬來西亞總部。

1964年，荷蘭小公銀行同De Twentsche Bank合併，成立（ABN）。

## 註
香港廿蚊紙

**廿蚊紙**（20元紙幣）係現時香港流通銀紙，面值20港元，目前分別由香港3間發鈔銀行出。以鈔票冧巴計，廿蚊紙係出得最多嘅銀紙。

## 史
廿蚊紙嘅歷史唔算好耐，1985年渣打銀行先至出香港第一款廿蚊紙，並以紫藍色為主調，1年後香港上海滙豐銀行亦開始推出紫藍色嘅廿蚊紙。到咗1990年滙豐銀行嘅廿蚊紙設計變咗少少，又改以桃色印刷。

喺1993年，兩間發鈔銀行因應香港主權移交臨近，改咗原本帶有英國色彩嘅銀紙設計。不過，渣打銀行嘅銀紙色水冇變，而滙豐銀行嘅就改為灰紫色。到咗1994年，中國銀行香港分行（即後來嘅中銀香港）亦開始出淺藍色嘅廿蚊紙。

喺2004年，3間發鈔銀行嘅廿蚊紙設計一齊改，顏色亦統一為藍色。

廿蚊紙啱啱出嗰時，作用只係輔助十蚊紙，所以出得好少（以鈔票冧巴計，遠遠少過十蚊紙），但自從滙豐銀行同埋渣打銀行分別喺1993年同埋1996年唔再出十蚊紙之後，就開始大量發行廿蚊紙。另一方面，發鈔銀行唔再出十蚊紙之後，原有嘅十蚊紙俾市民收埋晒，流通量大幅下降，廿蚊紙好快就成為最廣泛流通嘅銀紙。另外，由於50蚊紙出得比較少，所以當市民用100蚊紙買50蚊以下嘅嘢，就成日找到最少兩張廿蚊紙，而唔係1張50蚊紙。

渣打銀行最新版嘅廿蚊紙，唔再採用沿用咗17年嘅「海龜」圖案（改喺50蚊紙度用），改用舊版十蚊紙嘅「鯉魚」圖案。
香港五十蚊紙

**五十蚊紙**（50元紙幣）係現時香港流通貨幣之一，面值50港元，目前分別由香港3間發鈔銀行發行。作用主要係輔助廿蚊紙，所以出得比較少。實際上，以鈔票冧巴計，50蚊紙係出得最少嘅銀紙之一。

## 史
50蚊紙早喺19世紀中已經由當時嘅3間發鈔銀行──香港上海匯理銀行（即後來嘅香港上海滙豐銀行）、印度新金山中國匯理銀行（即後來嘅渣打銀行）、印度倫頓中國三處匯理銀行（即後來嘅有利銀行）出，至到1941年香港淪陷為止。

直到1968年，滙豐銀行至再出新版50蚊紙，設計以藍色為主調，而渣打銀行亦自1970年起出藍色嘅50蚊紙。自1985年起，兩間發鈔銀行嘅50蚊紙除咗細張啲之外，亦改以紫色印刷。喺1993年，因應香港主權移交臨近，兩間發鈔銀行改咗原本帶有英國色彩嘅鈔票設計，但色水冇變。到咗1994年，中國銀行香港分行（即後來嘅中銀香港）亦加入發行紫色嘅50蚊紙。

然而，香港金融管理局喺2002年推出紫色嘅10蚊紙，3間發鈔銀行為免市民混淆，喺2003年重新設計嘅50蚊紙改以綠色為主色，當中渣打銀行嘅新版50蚊紙，唔再採用沿用咗23年嘅「獅子踩波」圖案，改用舊版廿蚊紙嘅「海龜」圖案。由於回收步伐幾快，舊版紫色50蚊紙已經較少流通。
陳揚 (主持人)

**陳揚**（；），綽號**Sir**（注意陳字有陽上變調，讀「門診」嘅「診」），係電台、電視台節目主持人，中國廣東廣州人，祖籍汕尾陸豐。做過廣州電視台嘅新聞日日睇節目主持人同廣州跑男嘅嘉賓。

喺新聞日日睇做主持期間，由於節目關注好多本地民生話題，陳揚講嘢言辭犀利，作風強硬，為市民出聲，節目好受歡迎，但佢本人亦受到好大爭議，有幾次受到上頭壓力要唔再做嗰個節目嘅主持。

## 生平

陳揚喺1954年喺廣州陸軍醫院出世，佢阿爸阿媽係廣州解放軍隊成員，兩位祖籍都唔喺廣州。高中畢業後喺師範學校進修2年，到花縣（今日嘅廣州花都區）芙蓉嶂中學做咗5年老師，之後先後到廣州市第99中學教導處同廣州電台做嘢。1981年開始，佢到廣東電台佛山記者站一做就15年。返到廣州後重做咗珠江經濟廣播電台嘅《心靈地圖》節目。

2004年中～2009年1月，佢因為做咗廣州電視台（今日嘅廣州廣播電視台）新聞頻道嘅《新聞日日睇》節目而出名，期間喺2008年5月7號做咗北京奧運會廣州站嘅火炬傳遞手。2009年1月3號離開新聞日日睇節目組之後，重去咗佛山電台做《雙城的天空》嘅監製，同時幫《南方都市報》同《羊城晚報》寫咗份《陳Sir揚言》同《羊城風月》嘅文。

2010年1月11號，陳揚離開主持之後到咗羊城交通廣播電台做《晚安，珠三角》嘅節目主持人。2011年8月9號到2012年8月16號離開咗廣州，去到香港衛視做截擊時事節目嘅主持。返到廣州之後，2014年重返廣州廣播電視台做見多識廣節目嘅主持。2015年8月中到當年大除夕期間，同另外4男一女參加咗廣州跑男第一季嘅節目。

2016年2月13號，佢正式去咗珠江頻道嘅粵講越掂節目做詞彙講解嘉賓。同年9月25號喺廣州跑男第二季節目出鏡。

## 爭議
2016年8月8號，陳揚喺新浪微博發表文章《我為什麼要普語粵語雙語直播》，解釋佢點解喺個人嘅網上直播平台用普通話同埋粵語雙語。因佢嘅觀點同之前主持人時期有好多唔同，招致粤語地區網友嘅質疑同批評。

## 註

## 參考

## 出面網頁

* 
* 陳揚新浪博客
* 陳揚南都網鲜橙空间
* 因主持新闻日日睇而成为明星 陈扬广州出名，南方都市报，2005-03-01
* 陈扬，街坊英雄，南方週末，2007-12-26
* 词典：新广州人陈扬，明報
* 陈扬广州名人网

類:祖籍汕尾
東江縱隊

**東江縱隊**，全名**廣東人民抗日游擊隊東江縱隊**，係廣東抗日戰爭時期，由中國共產黨領導之下嘅一支游擊隊，1938年成立。東江縱隊主要嚮廣東東江下游惠陽、東莞、寶安一帶出沒，包括香港同廣州周邊地方。

## 睇埋
*八路軍
*新四軍
*國民革命軍

## 拎
* 新華網《紀念東江縱隊成立六十周年》專題報導
* 廣東東江縱隊紀念館網站
呂良偉

**呂良偉**（，），花名「呂哥」，係香港男演員，依家係一名商人。

## 生平
呂良偉係越南出世嘅華僑。佢亞爸原本係喺越南做生意，但十二歲嗰陣因為越南打仗，所以成家人移民香港。

呂良偉係喺七十年代由無綫電視藝員訓練班入行，出道頭幾年就憑住喺《上海灘》飾演「丁力」而出名，人人都叫佢做「丁力」。但就算後尾有好多機會擔正，佢都無超越到《上海灘》。1989年佢離開咗無綫。

呂良偉早響1980年左右已經拍港產片，但要到十幾年後，佢先至靠《跛豪》成功。《跛豪》喺1991年上映嗰陣票房收三千八百幾萬，係呂良偉最賣得嘅戲，重被提名金像獎影帝。但嗰屆佢爭輸咗畀曾志偉，所以佢隔咗一年先至再拍戲，但部部票房都唔夠《跛豪》嘅一半。

九十年代尾電影市道差咗，呂良偉減少喺香港嘅演出，主力喺中國大陸發展。

## 電視劇（[[無綫電視]]）
*1979年：《網中人》
*1980年：《上海灘》 飾 丁力
*1980年：《上海灘續集》 飾 丁力
*1980年：《上海灘龍虎鬥》
*1981年：《烽火飛花》
*1981年：《佛山贊先生》
*1981年：《前路》
*1981年：《鱷魚潭》
*1982年：《男子漢》
*1982年：《荊途》
*1982年：《萬水千山總是情》 飾 莊天涯
*1983年：《播音人》
*1983年：《老洞》
*1983年：《三相逢》
*1983年：《勇者福星》
*1984年：《黃金約會》
*1984年：《畫出彩虹》
*1984年：《家有嬌妻》
*1985年：《呂四娘》 飾 雍正
*1985年：《錯體姻緣》
*1985年：《好女當差》
*1985年：《挑戰》 飾 江天偉
*1985年：《雪山飛狐》 飾 胡一刀同埋胡斐
*1985年：《開心女鬼》
*1986年：《小島風雲》
*1986年：《達摩》
*1987年：《獵鯊行動》
*1987年：《鄭成功》 飾 鄭成功
*1987年：《大班密令》
*1988年：《大都會》
*1988年：《狂龍》
*1988年：《當代男兒》
*1988年：《太平天國》 飾 洪秀全
*1989年：《豪情》
*2009年：《富貴門》

## 電視劇（[[亞洲電視]]）
*1995年：《新包青天》

## 電視劇（其他）
*1999年：《達摩祖師》
*2001年：《宰相小甘羅》
*2002年：《新書劍恩仇錄》
*2003年：《刺虎》
*2005年：《新包青天之英雄本色》《新包青天之審御貓》《新包青天之鐵丘墳》飾 展超
*2005年：《紅頂商人胡雪巖》
*2006年：《七劍下天山》
*2007年：《魔劍生死棋》

## 參與過嘅電影
*1980年
**《金手指》
*1982年
**《Friend過打Band》
*1983年
**《摯花者死》
*1984年
**《多情種》
*1986年
**《連環炮》
*1987年
**《A計劃續集》（飾-萬天晴）
**《良宵花弄月》
**《養鬼仔》
*1988年
**《獵鷹計劃》
*1989年
**《獵魔群英》
**《四千金》
**《返老還童》（飾-搖得快）
**《我愛唐人街》
**《奇蹟》
**《猛鬼山墳2》
*1991年
**《賭俠2之上海灘賭聖》（飾-丁力）
**《跛豪》（飾-吳國豪/跛豪）
**《破繭急先鋒》
**《毒豪》
**《忠奸盜》
**《四大家族之龍虎兄弟》（飾-馬佔山）
*1993年
**《天台的月光》
**《一九四九之劫後英雄傳》（飾-韓敬山）
**《李洛夫奇案》
**《歲月風雲之上海皇帝》（飾-陸月笙）
**《上海皇帝之雄霸天下》（飾-陸月笙）
**《異域之末路英雄》
**《再世追魂》
**《一代梟雄之三支旗》（飾-陳志超）
*1994年
**《西楚霸王》
**《虎穴屠龍之轟天陷阱》
**《流氓律師》
**《終極獵殺》
*1995年
**《中國十大奇案之中俄列車大劫案》
*1998年
**《極度重犯》
*1999年
**《轟天綁架大富豪》（飾-戴富強）
**《迷失森林》
*2000年
**《刑-殺之法》
**《愛殺2000》
**《公元2000》
**《古惑夕陽紅》
*2004年
**《大無謂》
*2007年
**《導火綫》

## 出面網頁
* 
*
香港一百蚊紙

**一百蚊紙**（100元紙幣）係現時香港流通貨幣之一，面值100港元，目前分別由香港3間發鈔銀行發行。由於最大發鈔銀行──香港上海滙豐銀行長期以來嘅100蚊紙都係以紅色為主調，所以香港民間俗稱「紅衫魚」。以鈔票冧巴計，100蚊紙嘅發行量僅次於20蚊紙。

## 歷史
100蚊紙早喺19世紀中已由當時3間發鈔銀行──香港上海匯理銀行（即後來嘅滙豐銀行）、印度新金山中國匯理銀行（即後來嘅渣打銀行）同埋印度倫頓中國三處匯理銀行（即後來嘅有利銀行）發行。直到二次大戰以前，3間發鈔銀行嘅100蚊紙設計分別出現咗幾次變化，尺寸、顏色、風格一直都有唔同。

戰後，3間發鈔銀行繼續出戰前樣式嘅100蚊紙。直到1959年，滙豐銀行同埋有利銀行改咗100蚊紙嘅設計，兩間銀行嘅鈔票除咗大幅縮細之外，亦採用同樣尺寸同埋色。不過實際上，滙豐銀行嘅鈔票圖案設計改動唔大。1961年，渣打銀行亦重新設計鈔票，尺寸同其他銀行一樣，但繼續係綠色。

喺1970年，渣打銀行大幅更改鈔票設計，終於改以紅色為主調。滙豐銀行同埋有利銀行亦相繼喺1972年同埋1974年改鈔票設計。不過，有利銀行嘅新鈔票只係喺1974年出過一次，之後就再冇出銀紙。而渣打銀行喺1979年又再重新設計一系列鈔票，以中國傳統瑞獸為題材，當中100蚊紙用咗「麒麟」。

自1985年起，兩間發鈔銀行重新設計100蚊紙，尺寸再度「縮水」，變成家下嘅大細。1989年，滙豐銀行改以淺紅色同埋桃色印刷100蚊紙，原因可能係原有設計嘅色太深，同樣現象亦出現喺20蚊同埋1000蚊紙身上。而滙豐銀行亦曾經喺1979年改以淺紅色印刷100蚊紙，取代原有嘅深紅色。

喺1993年，兩間發鈔銀行因應香港主權移交臨近，改咗原本帶有英國色彩嘅鈔票設計。不過，渣打銀行嘅鈔票變動唔大，沿用以往嘅「麒麟」圖案。到咗1994年，中國銀行香港分行（即後來嘅中銀香港）亦加入發行100蚊紙。

喺2003年，3間發鈔銀行嘅100蚊紙設計一齊改，加入相近嘅防偽特徵。

咁啱得咁巧，現時最新版人民幣100蚊紙同埋新台幣100蚊紙，都係以紅色為主調。

## 其他名詞
*大聖書：指1927年10月至1959年2月出嘅滙豐銀行100蚊紙，因鈔票上有個使者攞住經書，尺寸較大
*小聖書：指1959年8月至1972年3月出嘅滙豐銀行100蚊紙，因鈔票上有個使者攞住經書，尺寸較細
*紅屋：指1970年1月至1977年1月出嘅渣打銀行100蚊紙，因為以紅色印刷，鈔票上嘅舊渣打銀行大廈成間屋仔噉樣
香港五百蚊紙

**五百蚊紙**（500元紙幣）係一種香港流通貨幣，面值500港元，係目前面額第2大嘅香港銀紙，俗稱「大牛」（1909年出嘅匯豐銀行500蚊紙正面圖案有一隻牛）。500蚊紙以啡色為主色。

目前500蚊紙由香港3間發鈔銀行發行。現時以鈔票冧巴計，500蚊紙發行量係排第3。由於市面上出現大量滙豐銀行2000年同埋2002年版本嘅一千蚊假銀紙，令市民對一千蚊紙冇晒信心，所以滙豐銀行最近印多咗500蚊紙，取代唔多受歡迎嘅一千蚊紙。

## 歷史
500蚊紙早喺19世紀中已經由當時其中兩間發鈔銀行──香港上海匯理銀行（即後來嘅滙豐銀行）同埋印度新金山中國匯理銀行（即後來嘅渣打銀行）發行。直到二次大戰之前，兩間發鈔銀行嘅500蚊紙設計分別出現咗幾次變化，尺寸、色水、風格一直都有唔同。

戰後，兩間發鈔銀行繼續出戰前款式嘅500蚊紙。有利銀行亦喺1948年加入發行500蚊紙，但只係出到1959年。直到1962年，渣打銀行改咗500蚊紙設計，除咗大幅縮細之外，鈔票圖案設計改動唔大。

喺1973年，滙豐銀行大幅更改銀紙設計，尺寸大幅縮細。渣打銀行亦喺1979年大幅更改銀紙設計，尺寸大幅縮細，以中國傳統瑞獸為題材，當中500蚊紙用咗「鳳凰」。

自1987年起，滙豐銀行重新設計500蚊紙，尺寸再次「縮水」，變成家下嘅大細。1988年，渣打銀行亦重新設計500蚊紙，尺寸再次「縮水」，變成家下嘅大細。

喺1993年，兩間發鈔銀行因應香港主權移交臨近，改咗原本帶有英國色彩嘅銀紙設計。不過，渣打銀行嘅銀紙變動唔大，沿用以往嘅「鳳凰」圖案。到咗1994年，中國銀行香港分行（即後來嘅中銀香港）亦加入發行500蚊紙。

喺2003年，3間發鈔銀行嘅500蚊紙設計一齊改，加入相近嘅防偽特徵。

咁啱得咁巧，現時嘅新台幣500蚊紙，亦係以啡色為主調。
香港一千蚊紙

**一千蚊紙**（1000元紙幣）係現時流通嘅香港銀紙之一，面值1000港元，係香港最大面額鈔票，目前分別由3間發鈔銀行發行。由於1000蚊紙一直都係以金色為主調，所以香港民間由500蚊紙嘅俗稱「大牛」引申出「金牛」呢個稱呼。以鈔票冧巴計，1000蚊紙係出得最少嘅銀紙之一。

## 歷史
1000蚊紙嘅歷史最早可以追溯到1860年代，當時東藩匯理銀行曾經出過面值1000港元嘅樣票，冇喺市面流通。實際上，對於當時月薪得幾蚊嘅市民嚟講，1000蚊係天文數字。慳度士丹中國日本匯理銀行亦喺差唔多同一時期出過1000蚊紙樣本。

直到1977年，香港上海滙豐銀行至首次出1000蚊紙，渣打銀行其後亦喺1979年出1000蚊紙，兩間銀行嘅1000蚊紙尺寸同埋色水一樣。

自1985年起，兩間發鈔銀行重新設計1000蚊紙，尺寸「縮水」，變成家下嘅大細。喺1988年，滙豐銀行改以淺金色印刷1000蚊紙，原因可能係原有設計隻色太深，同樣現象亦出現喺20蚊同埋100蚊紙身上。

喺1993年，兩間發鈔銀行因應香港主權移交臨近，改咗原本帶有英國色彩嘅鈔票設計。不過，渣打銀行嘅鈔票變動唔大，沿用以往嘅「龍」圖案。到咗1994年，中國銀行香港分行（即後來嘅中銀香港）亦加入發行1000蚊紙。

喺2003年，3間發鈔銀行嘅1000蚊紙設計一齊改，加入相近嘅防偽特徵。2010年同埋2018年先後再改設計。

## 假銀紙
由於面額大，1000蚊紙係不法份子嘅主要偽造對象，令到市民好驚收到1000蚊紙，免招重大損失，一啲規模較細嘅舖頭，亦成日以「千元鈔票恕不找續」嘅字眼拒收。

2007年3月，香港警方同埋銀行相繼發現過千張已流入市面嘅滙豐銀行2000年同埋2002年版1000蚊紙，涉及面值過百萬蚊，於是銀行開始積極回收呢啲版本嘅1000蚊紙，唔畀佢哋流出市面。另一方面，滙豐銀行開始印多啲500蚊紙，取替俾銀行回收嘅2000年同埋2002年版滙豐銀行1000蚊紙。

## 代替品
而家，香港一千蚊紙唔多流行，除咗因為假銀紙問題，重因為有八達通同信用卡咁嘅電子貨幣。
何厚鏵

**何厚鏵**（，，），籍貫廣東番禺，喺澳門出世，係前第一任澳門特首（1999-2004）同第二屆行政長官（2004-2009），（1999年12月20號就任—到2009年12月19號卸任），亦係新民黨黨員何敬康嘅叔父、全國政協副主席（2010年到而家）、海聯會第一屆副會長、全國工商聯第六屆常委、第七、八屆副主席。

## 出面網頁
* 
* 
* 

類:前澳門立法會議員

類:全國政協澳門委員
自由之火

**自由之火**（法文：Flamme de la Liberté），係法國巴黎一個對美國自由神像手裏面嘅火炬嘅同樣大細嘅複製品，位於巴黎Pont de l'Alma橋嘅北端。1987年，國際先驅論壇報百年慶嘅時候，有捐贈者將自由之火送畀巴黎市。

自由之火亦係一個紀念已故戴安娜王妃嘅非官方紀念場所，因爲1997年戴安娜王妃喺附近嘅Pont de l'Alma下面嘅隧道遭遇車禍，過咗身。自由之火上面有好多紀念戴安娜嘅字句同招貼，好多人都以為呢個自由之火原本就係為咗紀念戴安娜而起嘅。
香港廿五蚊紙

**廿五蚊紙**（）係以前流通嘅一種香港銀紙，面值25港元。

## 史
香港25蚊紙出嘅時間好短。

1865年香港上海匯理銀行（家下香港上海匯豐銀行）出25蚊紙，1889年之後冇再印。

1866年東藩匯理銀行出25蚊紙，1879年之後冇再印。

1862年至1866年間，亞西鴉特匯理銀行出過25蚊紙樣本，冇喺市面流通。

1879年印度新金山中國匯理銀行（家下渣打銀行）出25蚊紙，1897年之後冇再印。

1912年有利銀行出25蚊紙，但只出過一次。
香港十蚊銀

**十蚊銀**（10元硬幣）係一種現行流通嘅香港銀仔，面值10港元。香港人稱之為「十蚊銀」或「金銀膶」。

## 歴史
香港政府喺1994年以紅銅鎳合金做外框、黃銅鎳合金做心嘅雙色10蚊銀，代替由銀行出嘅10蚊紙（滙豐銀行喺1993年印新版銀紙嗰時已經冇再印10蚊紙；而渣打銀行就出到1995年）。1997年有鑄咗青馬大橋圖案嘅香港主權移交紀念硬幣。

政府原本諗住用10蚊銀取代10蚊紙，但市面上對10蚊紙嘅需求仍然好高：一來因為10蚊銀好重，二來每逢過年，唔少人都鍾意用新銀紙封利是，而為免俾人覺得寒酸，好多人都只會入銀紙而唔入銀仔落利是封。加上，自從香港主權移交之後冇耐亞洲金融風暴爆發，香港經濟每況愈下，唔少市民要求政府出返10蚊紙。另一方面，亦由於10蚊銀好易被偽造，喺推出後幾年間政府同埋銀行都收到唔少假10蚊銀，當中更不乏大量生產個案。於是政府自1996年起冇再出10蚊銀（喺市面流通嘅香港10蚊銀得1994年同埋1995年兩個年份）。另外政府自2002年起，再度由香港金融管理局出10蚊紙（2007年中更發行塑膠嘅10蚊紙）。

另一方面，滙豐同埋渣打喺1990年代中唔再出10蚊紙之後，開始大量發行20蚊紙。
香港銀紙

**香港銀紙**，又叫**香港紙幣**，係港元其中一種形式。截至2006年，香港流通紙幣有$10、$20、$50、$100、$500及$1000。

## 歷史
香港最初嘅銀紙係由1845年喺香港成立嘅東藩滙理銀行出。喺1935年政府通過貨幣條例以前，好多銀行都有出銀紙，但呢啲銀紙主要作商業上嘅交易。政府只接受部分特許銀行嘅銀紙為合法通貨。1935年以後，政府授權香港上海滙豐銀行、有利銀行（其後俾滙豐收購）同埋**印度新金山中國渣打銀行**（1956年改名香港渣打銀行）出5蚊以上嘅港紙。而面值1蚊及以下嘅港紙就由香港政府出（政府曾短暫印製1仙、5仙同埋10仙（1毫），以補充市面銀仔唔夠）。

1960年香港政府唔再出一蚊紙，另外由1959年開始，滙豐同埋渣打嘅鈔票面積縮細。1974年有利銀行唔再出100蚊紙，至此香港發鈔銀行得番兩間。而香港政府喺1976年出5蚊銀之後，兩間銀行唔再出5蚊紙。1985年開始兩間銀行嘅鈔票面積再度縮細，「大棉胎」鈔票唔再存在。1993年滙豐同埋渣打為配合香港主權移交，更改鈔票式樣，取消帶有殖民地色彩嘅設計。另外政府亦宣佈出10蚊銀，香港上海滙豐銀行自此冇再出10蚊紙，而渣打銀行亦喺1995年後唔再出10蚊紙。後來，1994年中國銀行香港分行（家下中銀香港）亦成為香港其中一間發鈔銀行。

政府原本諗住用10蚊銀取代10蚊紙，但市民對10蚊紙嘅需求重係好高：一來因為10蚊銀好重，二來每逢過農曆新年之時，唔少人都鍾意用新銀紙封利是，而為免俾人覺得寒酸，好多人都只會入銀紙而唔入銀仔入利是封。加上，自從亞洲金融風暴爆發，香港經濟每況愈下，唔少市民要求政府出返10蚊紙。另一方面，亦由於10蚊銀好易俾人偽造，喺推出後幾年間政府同埋銀行都收到唔少假銀仔，當中更不乏大量生產個案。於是政府自2002年起，再次由香港金融管理局出10蚊紙，但另一方面，香港上海滙豐銀行同埋渣打銀行唔再出10蚊紙之後，開始大量發行20蚊紙。現時以鈔票冧巴計，20蚊紙發行量最多，其次係100蚊紙。

政府喺1995年之前出過1仙銀紙，目的係為方便找贖同埋用嚟畀公共服務賬單嘅仙額。呢啲銀紙自1995年10月1號起停用。

2007年7月8號，金融管理局出10蚊塑膠銀紙，係香港首次出膠銀紙。

## 發鈔銀行
政府透過香港金融管理局授權3間商業銀行喺香港出銀紙，分別係中國銀行 (香港) 有限公司、香港上海滙豐銀行有限公司及渣打銀行。而2002年推出嘅10蚊紙同埋2007年推出嘅10蚊膠銀紙係由政府香港金融管理局出。

## 印
金管局喺1996年4月代表政府從英國De La Rue集團購入位於大埔嘅印鈔廠，該廠隨即以「香港印鈔」呢個名經營業務。香港印鈔有限公司由香港金融管理局總裁擔任主席。政府繼續係香港印鈔嘅大股東，有用控制權。

## 防偽特徵
* 紙：銀紙用純棉紙印，紫外光燈照住都唔反光。
* 水印：水印係喺造紙過程中形成，由銀紙任何一面都睇得到水印。水印有唔同嘅光暗度，圖像非常清晰，但喺紫外光燈照射下，水印唔會顯現。
* 金屬線：銀紙夾有由上而下嘅金屬線，由銀紙任何一面都睇得到。
* 透視標記：攞起銀紙背光睇，會發現銀紙兩面嘅特別設計彩色圖形完全重疊一致。
* 凹板印刷：銀紙嘅主體圖案以凹板印刷技術印製，喺印刷過程中將大量油墨留喺張紙度，令銀紙有凹凸感，而且層次分明，線條清晰。

## 睇埋
* 港元
* 香港銀仔

## 連出去
* Will's Online World Paper Money Gallery - HONG KONG BANKNOTES
告郎

**告郎**（），國語音譯**科隆**，係巴拿馬一埠，喺加勒比海邊。佢喺巴拿馬運河嘅大西洋出口。係該國巴拿馬城之後第二大城。

告郎以前係歸美國治下嘅運河區，1979年交返畀巴拿馬。

告郎個名係紀念哥倫布。
巴波亞

**巴波亞**（Balboa，原亞字有阜部）係巴拿馬一個埠，喺巴拿馬運河太平洋入口。以前係美國治下嘅運河區，亦係呢區首府，1979年併入巴拿馬嘅巴拿馬城。

沿運河到大西洋邊嘅加勒比海，喺邊入口係另一個埠叫告郎。
三孖冷

**三孖冷**（**Semarang**），又叫**三寶壟**或者**三寶瓏**，係印尼一埠，喺渣華島上便，歸中渣華省。大細373.67平方千米，人口一百五十萬。

有說三寶係指鄭和，即大明嘅三寶太監，落過西洋七次。

類:印尼城市
山打根

**山打根**（）係馬來西亞一個埠，沙巴第二大城市，人口有43萬。佢喺婆羅乃東北面，係舊時英國屬地北婆羅州首府。

山打根係而家沙巴首席部長拿督斯理慕沙阿曼嘅政治基地，曾經吸引到大批香港人嚟做生意，加上景貌相似，而有「小香港」之稱。山打根係沙巴唯一以粵語溝通為主嘅城市。

另外，山打根市係曾經喺轟動一時嘅日本電影《望鄉》之中，以阿崎婆為代表嘅一班日本南洋姐嘅主要生活地域之一。山打根亦因為呢段鮮為人知嘅歷史而成為當年日本眾多下層女性被迫遠赴南洋賣身嘅悲慘命運見證者。

## 地理位置
山打根喺婆羅洲、沙巴州東北面，近蘇祿海，被稱為馬來西亞港口城市之一。離馬來西亞首都吉隆坡大約1900公里，離沙巴洲首都亞庇大約319公里，離菲律賓國際邊界大約28公里。

## 人口
2010年，山打根人口大約有409,056人。

華人主要係廣東人，所以山打根有沙巴「小香港」之稱。另外，華語、客家話、潮州話喺華語族群亦好普遍。

## 氣候
山打根全年氣温平均、炎熱、潮濕、多雨，屬於熱帶雨林氣候。2月份係最潮濕嘅月份，而四月係最乾燥嘅月份。

## 文化
海鮮價錢平，加上海鮮新鮮（通常係即場撈/捕魚後即煮），吸引唔少國內外遊客特登到山打根吃海鮮，部分人更會單獨食海鮮。

另外，山打根彈弓麵、干撈麵、皮蛋餃、牛屎塔（又叫：UFO，以雞蛋、奶油同軟餅製成）、生肉麵、海鮮肉骨茶、炸肉大粉、魚蛋粉亦係當地特色小食。

## 交通
### 機場
機場喺市區東北大約11公里，山打根機場有定期航班往返首都吉隆坡同州內主要城市，好似亞庇同斗湖。

### 公路
公路網絡無西馬咁完善，不過可以連接沙巴州主要城市。

### 市內交通
山打根市交通狀況良好，好少塞車。市內主要交通係Grab、的士同自己揸車。

## 相

File:Third Avenue, Sandakan.jpg|山打根街景
File:Side Street, Sandakan.jpg|山打根小街道風貌
File:Water Village, Sandakan 1.jpg|森森村棚屋
File:Water Village, Sandakan 2.jpg|森森村棚屋
File:Puu Jih Shih Temple, Sandakan.jpg|普濟寺
File:Sandakan 2.jpg|山打根街景
File:Sandakan 1.jpg|遠眺山打根市容
File:Sandakan War Memorial Park.jpg|山打根戰爭紀念公園


## 參考
泡菜湯

**泡菜湯**係韓國一種湯水，主要由泡菜整，會加入雞肉、豬肉、薯仔、麪豉等等。

## 註
香港銀仔

**香港銀仔**，又叫**香港[[輔幣]]**，係港元其中一種形式。現時香港流通嘅銀仔有$0.1、$0.2、$0.5、$1、$2、$5同埋$10。

## 歷史
香港銀仔自1863年開始發行。1866年至1868年嘅香港銀仔係由銅鑼灣糖街嘅香港鑄幣廠鑄造，但產量少。

1997年香港主權移交之前，市面流通嘅銀仔（1毫、2毫、5毫、1蚊、2蚊、5蚊）上鑄有英皇頭像，已家一度成為收藏對象。1993年起，政府逐漸收回舊銀仔，以背面有香港市花洋紫荊嘅新銀仔代替，並推出俗稱「金銀閏」嘅10蚊銀。但英女皇頭銀仔重用得，同新銀仔一齊流通。1997年曾經鑄造一批以上七種幣值嘅紀念幣。

1997年，香港通用嘅電子收費系統八達通面世，並迅速普及，令銀仔使用量大跌。因此，自1999年至2011年間，香港就再冇出新銀仔，相隔14年後，直至2012年就重新推出5蚊銀。

### 家下重用得嘅香港銀仔
*1毫：1982年或以後出嘅
*2毫：1975年或以後出嘅
*5毫：1977年或以後出嘅
*1蚊：1978年或以後出嘅
*2蚊：1975年或以後出嘅（全部）
*5蚊：1980年或以後出嘅
*10蚊：1994年或以後出嘅（全部）

## 面值
*1文：等於千分之一蚊。1863年至到1865年間出，10文錢等於1仙。
*1千：只係喺1866年出，同1文錢一樣。
*1仙：等於百分之一蚊。1863年至到1941年間出，戰後俾一仙紙取代（1995年停止流通）
*5仙：1863年至到1979年間出，由1935年起，由以往嘅銀，改為鎳、鎳-銅或鎳-黃銅。最後嘅5仙銀仔係喺1988年推出（只包括喺官方精鑄套裝之內），1989年停用。港幣5仙俗稱斗零。
*1毫：等於十分之一蚊。1863年起出到家下，1935年改以鎳鑄造，1948年改由黃銅-鎳合金鑄造，1982年體積縮細，1984年俾新一批1毫銀仔取代http://www.grs.gov.hk/PRO/srch/english/imgdisplay.jsp?RecordKey=1000016671&s=HKPRO_Archive_web，1994年改由黃銅鍍鋼鑄造。
*2毫：1866年開始出，由銀鑄造，出到1905年。1975年起再出返，波浪形設計。
*5毫：1866年開始出，當時叫「半圓」，由銀鑄造，出到1905年。1951年起再出返，以紅銅-鎳合金鑄造，1977年改由黃銅-鎳合金鑄造，1993年改由黃銅鍍鋼鑄造。
*1圓：1866年開始出，由銀鑄造，出到1868年。1960年起再出返，以紅銅-鎳合金鑄造，1978年體積縮細，曾經喺1993年試用紅銅鍍鋼鑄造，但唔係好掂，啲銀仔出現生鏽或磁化等各種問題。1994年重新以紅銅-鎳合金鑄造。
*2圓：1975年開始出，波浪形設計，以紅銅-鎳合金鑄造。
*5圓：1976年開始出，以紅銅-鎳合金鑄造，初時係十角形，但因為容易俾人偽造，於1980年改為鑄造圓形而又厚啲嘅，並喺銀仔邊沿加上凹坑同埋刻字。
*10圓：1994年至到1995年間出，外層以紅銅-鎳合金鑄造，內層以黃銅-鎳合金鑄造，故此俗稱「金銀閏」，但因為容易俾人偽造而唔再出。

## 發行同埋鑄造
現時，香港銀仔係由香港政府委託香港金融管理局負責發行。

## 睇埋
*港元
*香港銀紙
文成李祐

**文成李祐**（Manzanillo）係墨西哥一埠，喺太平洋嗰邊，係全國最繁忙嘅埠。面積1578.4平方千米，2005年人口137,842。

用貨櫃噸位嚟計，文成李祐係墨國最繁忙嘅埠。佢亦都有火車駁去首都墨西哥城。墨國太平洋海軍都喺文成李祐做基地。而文成李祐亦都係漁港，尤其係吞拿魚。佢北便有個細機場。
銀河

（又叫**銀河**；）係包含太陽系嘅一個星系，圍住天球嘅一圈嘅成帶星，由地球睇好似銀色嘅河咁。

銀河系係一個螺旋星系，太陽系喺一支旋臂上面，而喺臂上面，太陽系同其他星聚埋叫本系星羣。

地球望過去，銀河系個核喺人馬座方向。

## 概論

宇宙入面有極大量嘅物質－包括恆星、星際塵埃同暗物質呀噉－喺太空當中飄浮，好多時會有一大柞噉嘅物質因為重力聚埋一齊，形成一個星系；一個星系當中嘅恆星數量由幾億（108）粒至幾百億（1014）粒不等，彼此之間因為重力嘅作用而圍住星系嘅中心公轉；銀河係太陽系所屬嗰個星系，結構上呈牒形，太陽帶住地球等嘅行星圍住銀河中心公轉，所以由地球嘅角度嚟睇，銀河望落就好似一條長帶（或者河）噉形。銀河有相當嘅光度，不過一般嘅廿一世紀城市都會因為光污染睇唔到銀河。

銀河嘅獨特外形自古以嚟就引起人類嘅幻想。例如中國就有牛郎織女嘅故事，相傳身為人類嘅牛郎同身為仙女嘅織女相遇並且墮入愛河，但因為人仙相戀犯天規而俾天界阻止，王母娘娘變條銀河出嚟分隔佢哋，限佢哋淨係喺每年嘅農曆七月初七先可以喺條鵲橋上面相會－呢個傳說就係傳統節日七姐誕嘅起源。

## 外貌
  
銀河望落似一條約30度闊嘅朦朧白色光帶，橫跨夜空形成拱形。 雖然天上所有肉眼見到嘅星星都屬於銀河系，但「銀河」呢個詞專指呢條光帶。 呢啲光嚟自銀河平面方向大量肉眼睇唔清嘅恆星同物質。光帶中較光嘅區域稱為星雲團，最明顯嘅例子係人馬座大星雲，屬於銀河系中心核球嘅一部分。 而光帶中嘅暗區如大暗隙同煤袋星雲，係星際塵埃擋住遠方星光所致。南半球民族包括印加人同澳洲土著，將呢啲暗區想像成暗雲星座。 銀河遮蔽嘅天區稱為回避帶。  

銀河嘅表面亮度相對較低。背景光（例如光污染或月光）會大幅削弱其可見度。當夜空暗過每平方角秒20.2等時，先至容易見到銀河。 當極限星等達到+5.1或更佳時可見，+6.1時能見細節。 因此喺光害嚴重嘅市區好難睇到銀河，但喺冇月光嘅鄉郊地區就非常明顯。 人工夜天亮度地圖顯示，全球超過三分一人口因光污染而無法喺住所見到銀河。  
  
從地球望，銀河銀道面可見部分覆蓋30個星座。 銀河系中心位於人馬座方向，亦係銀河最光嘅區域。由人馬座開始，朦朧光帶經御夫座嘅反銀心繞天一周，將天球分成南北兩半。  

銀道面與黃道（地球公轉平面）傾斜約60°。相對於天赤道，銀河北至仙后座，南抵南十字座，反映地球赤道面與銀道面嘅大傾角。北銀極位於赤經12h 49m、赤緯+27.4°（B1950曆元）近后髮座β星，南銀極近玉夫座α星。由於高傾角，銀河拱橋嘅高度會隨晝夜與季節變化。對北緯65°至南緯65°嘅觀測者而言，銀河每日會有兩次經過天頂。  

## 星系繪圖
### 太陽位置與鄰域
  
  
太陽位於獵戶臂內緣，處於本地泡嘅本地星際雲中，夾喺拉德克利夫波與「分裂」線狀結構（舊稱古德帶）之間。 根據Gillessen等人（2016年）對恆星繞人馬座A*軌道嘅研究，太陽距離銀心約。 Boehle等人（2016年）透過恆星軌道分析得出較小數值。 太陽目前位於銀盤中央平面以北處。 本地臂與外側英仙臂相距約。 太陽系處於銀河系嘅星系適居帶內。  

以太陽為中心、半徑嘅球體內有約208粒絕對星等亮於8.5等嘅恆星，密度為每69立方秒差距一粒（即每2,360立方光年一粒）。而半徑範圍內有64粒已知恆星（不計4粒棕矮星），密度約每8.2立方秒差距一粒（每284立方光年一粒）。  

太陽向點指太陽穿越銀河嘅運動方向，大致指向織女星附近嘅武仙座方向，與銀心方向夾角約60度。太陽繞銀河軌道大致呈橢圓形，並受旋臂與質量分布不均影響。此外，太陽每公轉週期會穿越銀道面約2.7次。  過去曾認為此週期與地球生物大滅絕有關，但基於CO數據嘅重新分析未能證實此關聯。  

太陽系完成一次銀河公轉（銀河年）需時約2.4億年，即太陽誕生以來已完成18-20圈公轉，人類出現至今僅完成1/1250圈。太陽系繞銀心速度約（光速0.073%），日球層內移動速度達。按此速度，太陽系需1,400年移動1光年，或8日移動1天文單位。 太陽系正朝天蠍座方向前進。  

### 銀河象限
  
  
銀河象限指將銀河劃分為四個扇形區域。天文學上基於銀道坐標系劃分象限，以太陽為坐標原點。  

象限用序數詞表示，例如「第一銀河象限」、「第二銀河象限」等。從北銀極望，0度經線由太陽指向銀心，象限劃分如下：  
::  

從后髮座方向（北銀極外數十萬光年處）觀測時，銀經ℓ按逆時針增加；若從玉夫座方向（南銀極外同等距離）觀測，ℓ則按順時針增加。

## 神話傳說

#### 牛郎織女

牛郎織女係中國古代一個講銀河起源嘅民間故事。

個故仔係噉嘅：傳說喺好耐好耐之前，有個叫做牛郎嘅孤兒，佢跟佢阿哥阿嫂生活；牛郎阿嫂好刻薄佢，佢有日將九隻牛交俾牛郎，要佢帶十隻牛返屋企，如果唔係就𢴒佢走。但牛郎好彩得到高人指點，喺山上發現咗隻有病嘅老牛，打後牛郎發現老牛原來係被打落凡間嘅金牛星，於是就將佢帶返屋企。後嚟牛郎得到老牛指點，搵到下凡仙女沖涼同玩嘅地方，佢同咁啱下凡玩嘅織女邂逅，兩人墮入愛河，後嚟仲生埋對龍鳳胎。但因為人仙相戀犯天規，織女俾神仙扚返去天界。深愛老婆嘅牛郎靠老牛嘅力量上天界搵織女，王母娘娘用佢頭上嘅銀簪變條銀河出嚟擋佢嘅去路，但天上嘅喜鵲俾牛郎嘅愛情感動咗，化作鵲橋，等牛郎可以跨過銀河同織女團聚。而王母娘娘亦都俾佢哋打動咗，下令每年七月初七，牛郎織女可以喺鵲橋相會，成為咗牽牛星同織女星。呢個傳說就係七姐誕嘅由來；而傳統上，東亞各地嘅婦女喺農曆七月初七嗰陣，都會向七姐（織女）獻祭，求自己可以有佢嗰對擅長編織嘅巧手同良緣。

## 圖庫

File:Deathvalleysky nps big.jpg|2005 年一晚喺加州死亡谷影到嘅全景；相入面睇到條銀河劃過夜空。


## 睇埋
*夜空

## 攷
星系

**星系**（）係一大堆星，畀萬有引力吸埋，維持一個體系。唔單止星，重有氣體同塵，同埋理論上嘅暗物質。

奀嘅星系得一千萬粒星，超大嘅有一萬萬萬粒星。啲星都係圍住質心而行。有時星系有幾個細啲嘅系統，星團，星雲等等。

英文叫，由希臘文來，即係銀河，原本專指銀河系。太陽都係銀河系一粒星，地球係太陽系之內，係銀河系一員。

傳統星系係用形來分。好似橢圓星系，螺旋星系，重有啲不規則星系。

## 命名法
  

雖然已有數百萬個星系被編錄，但只有少數有廣為人知嘅名，例如仙女座星系、麥哲倫雲、渦狀星系同草帽星系。天文學家通常用星表編號嚟稱呼星系，例如梅西耶星表、NGC（星雲星團新總表）、IC（索引星表）、CGCG（星系及星系團總表）、MCG（星系形態分類表）、UGC（烏普薩拉星系總表）同PGC（主要星系表，亦叫LEDA）。所有著名星系都會喺呢啲星表出現，但每次用唔同編號。例如梅西耶109（M109）係螺旋星系，喺梅西耶星表排第109位，同時亦有NGC 3992、UGC 6937等編號。 更多暗星系就用巡天觀測計劃嘅編號，例如史隆數位巡天。  

## 觀測史

### 銀河系
  

古希臘哲學家德謨克利特（公元前450–370年）提出夜空中嘅光帶「銀河」可能由遙遠恆星組成。  
但亞里士多德（公元前384–322年）認為銀河係「大量密集恆星嘅火燄噴發」，呢啲「火燄喺大氣層上層、接近天體運動區域發生」。 新柏拉圖主義哲學家小奧林匹奧多羅斯（約495–570年）反駁呢個觀點，指出若銀河喺月下區（地球與月球之間），應該會因觀測位置而有變化，但實際上冇視差，故應屬天界。  

阿拉伯天文學家海什木（965–1037年）首次嘗試測量銀河視差， 並斷定「銀河冇視差，必定遠離地球，唔屬於大氣層」。 波斯學者比魯尼（973–1048年）提出銀河係「無數星雲碎片嘅集合」。安達盧斯學者阿文帕塞（1138年卒）認為銀河由密集恆星組成，因折射效應看似連續，並以木星火星合為例證。 14世紀敘利亞學者伊本·蓋伊姆指銀河係「固定天球層中密佈嘅微星群」  

1610年，伽利略用望遠鏡證實銀河由無數暗星組成。 1750年英國天文學家托馬斯·賴特喺《宇宙新假說》推測銀河係受引力束縛嘅恆星旋轉體，規模遠超太陽系，從內部睇呈帶狀。 1755年康德進一步完善呢個理論。  
  

1785年威廉·赫歇爾首創以恆星計數法描繪銀河形狀，得出太陽系近中心嘅模型。 1920年雅各布斯·卡普坦改良方法後得出直徑約15千秒差距嘅橢球模型；同期哈羅·沙普利用球狀星團定位法得出直徑70千秒差距嘅扁平盤狀模型，太陽遠離中心。 1930年羅伯特·特朗普勒研究疏散星團時計入星際塵埃吸光效應，終得出現代銀河模型。  

### 區分其他星雲
肉眼可見嘅系外星系包括仙女座星系、大麥哲倫雲、小麥哲倫雲同三角座星系。10世紀波斯天文學家蘇菲最早記錄仙女座星系為「小雲」，964年佢喺《恆星之書》描述南天「阿拉伯人嘅白羊」可能指大麥哲倫雲，但歐洲要到16世紀麥哲倫航海先認知。 1612年西蒙·馬里烏斯獨立再發現仙女座星系。  

1734年伊曼紐·斯威登堡推測宇宙存在銀河系外嘅星系團。1745年皮埃爾·莫佩爾蒂推測部分星雲係特殊星群，具超常光度與扁平旋轉結構。1750年賴特正確推斷銀河係恆星盤，並提出夜空中部分星雲係其他「銀河」  
  

18世紀末，梅西耶編錄109個最亮星雲，其後威廉·赫歇爾擴充至5,000個。 1845年羅斯伯爵三世發現渦狀星系M51嘅螺旋結構。  

1912年维斯托·斯里弗測量螺旋星雲光譜，發現高都卜勒偏移顯示其高速遠離。 1917年希伯·柯蒂斯於仙女座星雲發現新星，推算其距離達15萬秒差距，支持「島宇宙」假說（即星雲係獨立星系）。  

1920年大辯論中，柯蒂斯指出仙女座星雲暗紋似銀河塵埃帶，且具顯著都卜勒偏移，力證其為外部星系。 1922年愛沙尼亞天文學家恩斯特·奧匹克測距支持仙女座屬外部星系， 1926年愛德溫·哈勃用威爾遜山天文台100吋望遠鏡解析螺旋星雲邊緣恆星，並以造父變星測距證實其遠超銀河系。 同年哈勃提出沿用至今嘅星系形態分類系統。

### 多波段觀測
  
  
技術進步推動天文學發展。光學天文學成熟後，電磁波譜其他波段亦獲突破。  

星際塵埃阻擋可見光，但遠紅外線可穿透觀測分子雲核心。 水氣同二氧化碳會吸收部分紅外波段，故需用高空或太空望遠鏡觀測。  

1944年亨德里克·范德胡斯特預測可偵測21公分線，1951年獲證實。此輻射不受塵埃影響，可繪製星系氣體運動，並推論銀河系中心有棒旋結構。 1970年代薇拉·魯賓發現星系旋轉速度與可見物質預測不符，現認為係暗物質存在證據。  

1990年代起，哈勃太空望遠鏡觀測排除暗物質由暗弱小星體組成嘅可能。哈勃深空場長曝光顯示可觀測宇宙約有1,250億星系。2016年研究估算可觀測宇宙有至少2兆（2×10¹²）星系，但新視野號穿越黃道光後觀測修正至約2,000億（2×10¹¹）。  

## 疏仕
有利銀行

**有利銀行**（Mercantile Bank），最初叫**印度倫頓中國三處匯理銀行**（Chartered Mercantile Bank of India, London and China，倫頓即係倫敦噉解）係英國皇家特許銀行，1853年喺印度孟買創立。1854年，有利銀行喺上海開分行，香港分行喺1857年開業，係第二間喺香港開業嘅銀行。1858年，有利銀行總行搬咗去英國倫敦。

有利銀行係喺香港銀行體系起住重要作用嘅一間英資銀行，1862年獲准發行港元銀紙。喺一段長時間裏面，佢一直係香港三大發鈔銀行之一。1892年，該行改組並放棄發鈔特許，並改名為有利銀行（Mercantile Bank of India），以有限公司註冊。1912年，有利銀行出返銀紙，直至1974年後至停止。1959年12月，有利銀行俾香港上海滙豐銀行收購，英文名亦冇咗「印度」呢個詞，並喺1966年將總行搬去香港。

1984年，有利銀行轉售美國萬國寶通銀行（家下嘅花旗銀行），1987年再轉售日本三菱銀行（家下嘅三菱東京UFJ銀行）。
香港一蚊紙

**一蚊紙**（1元紙幣）係以前流通嘅香港銀紙之一，面值1港元，曾經先後由香港上海匯豐銀行同埋香港政府出。

## 史
1872年，香港政府授權香港上海匯理銀行（家下嘅匯豐銀行）出1蚊紙。嗰時香港市面上，匯豐銀行出嘅1蚊紙同埋外國嘅貿易銀圓一齊流通。

1935年起，港府立法禁止外國貨幣喺香港流通，以上情況亦告一段落。同年港府亦唔再授權匯豐銀行出1蚊紙，改由港府自己出。港府出嘅1蚊紙係紫啡色雙面印刷，正面印有當時在位嘅英王佐治五世個樣。1937年改做英王佐治六世個樣。

喺1941年香港淪陷前夕，市面出現好多小販，為應付要找錢，港府臨時推出喺中國銀行印嘅5圓法幣上加印「壹圓 香港政府」字樣嘅1蚊紙嚟頂住檔。

1945年香港重光，1蚊紙由戰前嘅紫啡色改為淺藍色印刷，1949年再改為綠色。1952年改印英女王伊利沙伯二世個樣，直到1959年。1960年起，港府再出返1蚊銀，唔再出1蚊紙，而1蚊紙亦喺1969年9月1號停用。
香港五蚊紙

**五蚊紙**（5元紙幣）係以前流通嘅香港銀紙之一，面值5港元。滙豐銀行、渣打銀行、有利銀行同埋香港中華匯理銀行都出過。

## 歷史
5蚊紙早喺19世紀中已經由當時3間主要發鈔銀行──香港上海滙理銀行（後來嘅滙豐銀行）、印度新金山中國滙理銀行（後來嘅渣打銀行）同埋印度倫頓中國三處匯理銀行（後來嘅有利銀行）出。而另一間規模較細嘅香港中華匯理銀行曾經喺1890年代出過5蚊紙。直到二次大戰以前，3間發鈔銀行嘅5蚊紙設計分別變咗幾次，尺寸、色水、風格一直都有唔同。

戰後，只剩低滙豐銀行同埋渣打銀行繼續出戰前款式嘅5蚊紙。佢哋都喺1959年改咗5蚊紙嘅設計，兩間發鈔銀行嘅銀紙除咗大幅縮細之外，尺寸亦都一樣。不過實際上，滙豐銀行嘅銀紙圖案設計變動唔大。而渣打銀行嘅5蚊紙繼續係綠色嘅。

1967年，渣打銀行改咗5蚊紙設計，改以黃色為主調。1970年，渣打再大幅更改銀紙設計，改以啡色為主調。

1976年，滙豐銀行同埋渣打銀行唔再出5蚊紙，改由香港政府出5蚊銀。
芝罘區

**芝罘**（罘讀浮，；）係山東一埠，家下係煙臺市一個區，叫**芝罘區**。大清時開過畀外國人做通商口岸。芝罘原本係個島，個樣似靈芝。

## 政區
芝罘轄12街道：黃務街道、幸福街道、只楚街道、世回堯街道、東山街道、毓璜頂街道、向陽街道、通伸街道、鳳凰臺街道、奇山街道、白石街道、芝罘島街道。
大爆炸

**大爆炸**係講好大型嘅爆炸，可以指：

*宇宙大爆炸，係講宇宙開端急速膨脹。
*天啟大爆炸
*通古斯大爆炸
*生活大爆炸，美國 sitcom "The Big Bang Theory"。

## 睇埋
*Big Bang
師父

***'或***'可以係：
*師徒制裏頭，教徒弟嗰個。
*有一定手藝同技術嘅人，好似麵包師父咁。
*對出家人嘅稱呼。
*對一啲佬嘅稱呼。
營口

:*牛莊彈咗來呢度，想睇鎮，請睇[[牛莊鎮]]*
**營口**（；普通話拼音：**Yingkou**），舊時係**牛莊**埠（**Newchwang**，又寫做**牛庄**）係中國遼寧一埠，家下叫**營口市**。佢舊時做過**營口直隸廳**同**營口縣**。

## 牛莊
呢處同牛莊鎮差好遠，但都叫牛莊，係因為，英國原本想喺遼東灣立點通商，揀咗佢叫牛莊做埠，但簽咗天津條約之後，發覺牛莊嘅遼河過唔到大船，所以同大清傾，另外喺遼河口嘅營口做埠，但埠名仍然叫牛莊。

## 交通
南滿鐵路有支綫通去營口，而北寧鐵路亦有支綫去營口對岸嘅河北，不過呢條已經冇咗。
宇宙大爆炸

**宇宙大爆炸**，通常就咁叫**大爆炸**（），係個講宇宙起源嘅模型，話宇宙本來好細，忽然脹得快到無倫，好似爆炸咁。好多科學證據都支持呢個模型，尤其係宇宙微波背景輻射。以2015年普朗克衛星嘅觀測結果推算，宇宙大爆炸係發生喺約莫137.99 ± 0.21億年前。

各種宇宙學模型解釋咗可觀測宇宙由最早已知時期到其後大規模結構嘅演化。 呢啲模型對廣泛觀測現象提供咗全面解釋，包括輕元素嘅豐度、宇宙微波背景輻射（CMB），同埋宇宙大規模結構。

宇宙嘅一致性（即平坦性問題）係透過暴脹理論解釋嘅：喺最早期，空間出現一個極為迅速嘅膨脹。根據已知嘅物理定律，將呢個膨脹向後推算，模型描述咗一個越嚟越濃縮嘅宇宙，並且喺初始奇點之前，時空失去咗意義（通常稱為「大爆炸奇點」）。 而目前物理學仍然缺乏被廣泛接受嘅量子重力理論，去模擬大爆炸最早期嘅條件。

1964年，科學家發現咗CMB，呢個發現令好多宇宙學家相信穩態模型已經證偽咗，因為大爆炸模型預測咗由過去高溫高密度造成嘅均勻背景輻射。 大量嘅實證數據強烈支持大爆炸事件，呢個理論而家基本上被普遍接受。 詳細嘅宇宙膨脹率測量顯示，大爆炸奇點估計發生喺&nbsp;十億年前，呢個數字被視為宇宙年齡。

然而，依然有部分觀測到嘅宇宙現象未被大爆炸模型充分解釋。喺最初膨脹後，宇宙冷卻到足夠形成亞原子粒子，然後係原子。物質同反物質嘅不平衡（令呢啲情況可以發生）係未解釋嘅效應，稱為重子不對稱。呢啲原始元素——主要係氫，另外有少量氦同鋰——後嚟透過重力聚集，形成早期恆星同星系。

天文學家觀察到一種未知嘅暗物質圍繞住星系。宇宙大部分嘅引力勢能似乎都係呢種形式，而大爆炸模型同各種觀測結果顯示，呢啲額外嘅引力勢能唔係由重子物質（如普通原子）造成嘅。根據對Ia型超新星紅移嘅測量，顯示宇宙加速膨脹，呢種現象被歸因於一種未解釋嘅效應，稱為暗能量。

## 模型嘅特徵
大爆炸模型提供咗對多種觀察現象嘅全面解釋，包括輕元素嘅豐度、CMB、大尺度結構同哈勃定律。 呢啲模型基於兩個主要假設：物理定律嘅普遍性同宇宙學原則。

物理定律嘅普遍性係相對論嘅基本原則之一。而宇宙學原則則講喺大尺度上，宇宙係均勻同各向同性嘅——即係無論喺邊個位置，宇宙睇落都一樣。 呢啲概念最初只係假設，但後嚟有努力測試過。例如，第一個假設經過觀察證實，喺宇宙大部分年代中，精細結構常數最大可能偏差係10-5嘅量級。 

同時，廣義相對論喺太陽系同雙星系統規模上經過咗嚴格嘅測試。
喺地球睇，大尺度嘅宇宙似乎係各向同性嘅。如果真係各向同性，咁宇宙學原則可以由更簡單嘅哥白尼原則推導出嚟，即係冇偏好嘅觀察者或者特別嘅觀點。喺呢方面，通過觀察宇宙微波背景輻射嘅溫度波動，宇宙學原則已經確認到10-5嘅程度。喺宇宙微波背景輻射視界嘅尺度上，截至1995年，宇宙已經測量到均勻性嘅上限大約係10%嘅不均勻性。

### 視界

大爆炸時空嘅一個重要特徵係存在粒子視界。由於宇宙有有限嘅年齡，加上光速度有限，可能有啲過去嘅事件嘅光未能夠傳到地球。呢個就定義咗一個「過去視界」，限制咗最遠可以觀察嘅物體。相反，由於空間不斷膨脹，距離更遠嘅物體後退得更快，由我哋今日發射嘅光可能永遠追唔到啲非常遠嘅物體。呢個定義咗一個「未來視界」，限制咗未來我哋可以影響嘅事件。無論係邊種視界，佢嘅存在都要睇佛利德曼–勒梅特–羅伯遜–沃爾克(FRLW)度量嘅細節，呢個度量描述咗宇宙嘅膨脹。 

根據我哋對早期宇宙嘅理解，應該存在一個過去視界，但實際上，我哋嘅觀察亦受限於早期宇宙嘅不透明性。所以，我哋嘅視野無法進一步回望過去，但視界喺空間上會退後。如果宇宙嘅膨脹繼續加速，未來視界亦會存在。

### 熱化
喺早期宇宙，有啲過程進行得太慢，相比宇宙嘅膨脹速度，冇足夠時間達到熱力學平衡。但有啲過程夠快，可以達到熱化。通常用嚟判斷一個過程喺早期宇宙中有冇達到熱平衡嘅參數，係過程嘅速率（通常係粒子之間嘅碰撞速率）同哈勃參數嘅比值。呢個比值越大，粒子有越多時間熱化，喺佢哋相隔得太遠之前。

## 時間線

根據大爆炸理論，宇宙喺開頭時候係好熱同埋好密，從嗰陣開始就一路膨脹同冷卻。

### 奇點

假如冇一個完全宇宙學原理，根據廣義相對論將宇宙膨脹時間向後推算，會得出一個無限嘅密度同溫度喺有限時間之前發生嘅結果。 呢種唔規則嘅行為，即係引力奇點，顯示廣義相對論唔足夠描述呢種物理規律喺呢種極端情況。基於廣義相對論嘅模型冇辦法完整推算到奇點嘅情況。 某啲提議，例如出現宇宙模型，會用另一個宇宙階段取代呢個奇點。另一種方法認為初始奇點係某啲大爆炸理論模型中喺大爆炸事件之前存在嘅引力奇點。呢個原始奇點有時會被稱為“大爆炸”， 但呢個術語亦可以指一個更加通用嘅早期熱而密嘅階段喺宇宙歷史上嘅某一點，可以驗證宇宙進入咗一個狀態，呢個狀態下物理定律（特別係廣義相對論同粒子物理標準模型）適用。根據利用Ia型超新星進行嘅膨脹測量同宇宙微波背景嘅溫度波動測量，自嗰事件發生以嚟嘅時間，即係“宇宙年齡”，係138億年。

儘管喺呢個時間密度極高，甚至遠遠高於形成黑洞所需嘅密度，宇宙冇再次塌縮成一個奇點。解釋引力塌縮嘅常用計算通常係基於相對固定大小嘅物體，例如恒星，唔適用於大爆炸呢種快速膨脹嘅空間。由於早期宇宙冇即刻塌縮成一堆黑洞，當時嘅物質必須係非常均勻分佈，密度梯度可以忽略不計。

### 膨脹同重子生成

## 參考資料

## 出面網頁
* 
* 大爆炸模型嘅動畫
銀紙

**銀紙**，或者叫**紙幣**、**鈔票**，係指用軟身嘅嘢（通常係紙）整出嚟嘅錢，由國家出嘅強制使用嘅貨幣符號。銀紙本身冇價值，雖然作為貨幣嘅一種，但佢唔可以直接行使價值尺度職能，而係由國家對佢嘅面值進行定義。同銀仔相比，銀紙面值通常係高啲。

銀紙係當今世界各國普遍使用嘅貨幣。紙幣最早喺中國出現，大宋嘅交子、會子，作為類似今日匯票嘅功能，係銀紙嘅前身。而正式發行廣泛流通嘅銀紙係喺元朝，被稱為鈔，但喺元末至正年間，由於印得太多紙鈔，造成嚴重通貨膨脹（其實喺大宋時期就出現過濫發交子、會子而令佢哋嚴重貶值）。

現時嘅銀紙係要有足夠儲備先至出得，香港銀紙就係用外匯儲備來支持個幣值。由於外匯儲備有一個固定數目，所以銀紙發行量亦受控制，最佳方法就係用一個冧巴去計銀紙嘅發行量，故此銀紙上面會有鈔票冧巴。如果一個地方出得太多而外匯儲備唔足以支持，貨幣就會貶值。另外，鈔票持有人只須將銀紙攞去發鈔銀行，發鈔銀行就有責任畀持有人「憑票即付」等值嘅外匯，所以鈔票冧巴亦係一個統計同埋防偽資料。

## 睇埋
* 錢
* 陰司紙
* 金本位
* 外匯儲備
* 一籃子貨幣
* 塑膠鈔票
* 電子貨幣──銀紙代替品，例如香港嘅八達通
* 假銀紙

## 連出去
* 中華紙幣
* World Paper Money catalogue
* 硬幣為何不用編號
前舖後廠

**前舖後廠**（**前鋪後廠**），又叫**前店後廠**係種生產同經營模式。即係喺同一間鋪頭入面，鋪面就做生意賣嘢，而鋪裏頭就整嘢出嚟，多數都係收收埋埋，客人睇唔見嘅。例子有麵包鋪、涼茶鋪、船廠咁。而呢隻經營模式喺以前比較興，而家就話唔夠現代。

## 延伸
可以比譽做地域經濟合作嘅模式，兩笪近住嘅地方，一個做鋪面賣嘢（消售）嘅對外角色，而另一個地方做工廠生產嘅角色。而係近年香港同珠三角地區地嘅一隻經濟模式。寫字樓喺香港，工廠喺深圳。

## 睇埋
*前舖後居

## 參考
前舖後居

**前舖後居** 係種做生意同生活模式。對住街係舖頭，用來做生意賺錢，舖頭後便係住家。以前啲舖好多都係咁嘅樣。

住家唔一定係老闆，亦可能係打工仔，尤其係屋企好遠嗰啲。做嘢就落舖，休息就返居。

## 睇埋
*下舖上居

## 註
下舖上居

**下舖上居**係種做生意同生活模式，喺有至少兩層高嘅建築物出現。地下係舖頭，用來做生意賺錢；樓上係住家。

## 睇埋
*前舖後居
里昂

**里昂**（）係法國第二大城市。係國際刑警組織國際總部嘅所喺地。

## 歷史
### 早期
早喺新石器時代，里昂已經有人類居住嘅痕跡。到公元前43年，喺羅馬帝國成功控制成個高盧地區之後，佢哋喺呢度成立咗新嘅城市，叫做 **Lugdunum**。

### 羅馬帝國
到基督教早期，好多喺羅馬帝國嘅基督徒都受到逼害，而里昂亦都係有一樣嘅情況。到437年，里昂嘅人因為匈人嘅入侵，而暫時離城，到443年打贏咗先返城。

### 中世紀
到843年，里昂成為咗神聖羅馬帝國嘅領域，一路到14世紀都唔係屬於法蘭西王國。自從喺1312年加入法國之後，里昂同巴黎一齊成為國家嘅主要樞紐。例如，意大利嘅商人會喺里昂搞活動，所以係法國當時嘅銀行業中心。到依家，里昂嘅建築風格仍然幾似意大利嘅建築物。

### 現代
自從文藝復興以嚟，里昂最出名就係負責織絲綢，成為咗世界嘅「絲綢之都」。喺法國宗教戰爭期間，當地嘅新教徒發動咗行動去屠殺天主教徒，而里昂好多嘅天主教堂同雕像都拆咗或者打爛咗。到法國大革命，法國由君主制變成共和制，成立法蘭西第一共和國。不過，喺1793年，里昂曾經爆發過反革命示威，要求法國維持君主立憲制。

到工業革命時期，里昂繼續佢嘅絲綢生產；到18世紀尾，總共有310間工廠負責造絲綢，而呢啲主要都係出口去英國、北美洲、甚至印度同中國。到1920年代，里昂亦開始發展基建嚟做水力發電。

喺二次大戰期間，法國喺法國戰役度打輸，成為納粹控制嘅地區。不過，國家入面有唔少反對勢力，其中反德嘅自由法國將軍戴高樂，話里昂係二戰期間嘅「抵抗首都」。到戰後，里昂恢復返佢喺戰前嘅地位，並且喺1996年舉辦過 G7 會議。喺2015年，里昂正式由市鎮升級做一個。

## 畫展
### 古城區（Vieux Lyon）

Image:Au dessus du quartier Saint-Jean.jpg|里昂嘅古城區廣場，自從中世紀同文藝復興嘅年代已經有
Image:Maison des avocats -2.JPG|一座為律師而設嘅大廈
Image:La Tour Rose -1.JPG|一間傳統風格嘅酒店（La Tour Rose）
Image:lyon_la_nuit.jpg|夜晚見到嘅波拿巴橋（Le pont Bonaparte）


### 市中心（第一同二號區）

Image:Lyon Hotel de ville Opera.jpg|里昂市政廳同埋附近嘅歌劇院
Image:Façade de l'Hôtel de Ville de Lyon.JPG|市政廳同前面嘅公園（Place des Terreaux）
Image:Théâtre des Célestins.jpg|城市一座劇院（Le théâtre des Célestins）

Image:Bas_grande_cote.jpg|一座文藝復興年代嘅建築物（Fenêtres à meneaux），隔籬係大街 Montée de la Grande Côte


### 其他

Image:Lyon Theatre Romain 20060826.jpg|城市嘅古羅馬風格劇院（Le théâtre gallo-romain）
Image:Lyon_Tete_d_or_001.jpg|里昂城嘅金頭公園（Parc de la Tête d'Or）
Image:Palais_St_Jean_01852.jpg|皇宮（Palais Saint-Jean）同聖母聖殿（Basilique Notre-Dame de Fourvière）嘅夜景


## 注

## 文獻
巴黎鐵塔

**巴黎鐵塔**（，音譯做：**艾菲爾鐵塔**），係一座位於法國巴黎嘅鏤空結構嘅鐵塔。1887年開始起，1889年起好，高300米，天線24米，總高324米。巴黎鐵塔係巴黎最重要嘅標誌之一。

## 出面網頁

*
珠江三角洲

**珠江三角洲**、**珠三角灣區**（簡稱**珠三角**）範圍包括珠江嘅西江、北江同東江入海時沉澱而成嘅三角洲，面積大約一萬平方公里。近年來發展由廣東珠江口、香港同澳門為經濟軸心嘅粵港澳大灣區（Guangdong-Hong Kong-Macao Greater Bay Area）。

## 史一覽
### 名
珠三角嘅名舊時未有人叫過。喺1915年瑞典嘅工程師柯維廉到咗廣東，負責治理珠江流域嘅水患。柯考察咗廣東嘅三江，喺珠江主流下游羚羊峽口外、廣利圍平原發現咗埋葬嘅蠔殼，證明呢度曾經喺海底。柯由此認為，廣州至澳門一帶嘅平原原先都係海灣，收尾因為三江沖積嘅泥沙而形成咗三角洲，就將呢片平原改名做「**廣州三角洲**」。後尾有其他嘅外國學者來訪，考察過香港同廣州之間嘅河口灣、三角洲後，就寫文稱之為「**珠江三角洲**」。

### 地理
據研究，喺更新世距而家2000年左右，佛山、西樵山一帶先開始變成陸地，而珠江北岸、海珠島南岸都跟著發育，珠江嘅河網就慢慢有咗個框架。秦漢到南漢時期，由瀧水、江門、沙灣到東莞一線就係海岸線，三角洲平原係好慢咁伸展，唔少沼澤地隨著海水氾濫而堆高、擴大，積成咗淺海地帶。海岸以北嘅河網仲好寬闊。公元996年開始，平原地帶出現咗修堤圍嘅記載，莞城以上嘅沿岸就起咗桑園圍、羅格圍、東江堤等大圍田。不停嘅填海起堤圍，加大咗陸地嘅面積擴展。喺沙灣以南，甘竹灘以下嘅小欖、大黃圃，江門會城以南，石龍、東莞以下地帶，都係後尾啲泥沙迅速堆積嘅位置。

到明清時期，由於商業化發展夾埋圍填嘅經驗積累，造圍成田嘅規模又是擴大咗。明代陣嘅西、北江三角洲前緣，係推到咗磨刀門附近。而黃楊山、竹篙嶺、五桂山同南沙等島嶼，都同陸地接埋咗。到咗清代三江嘅口門發育埋，基本形成咗八大門格局，口門之間嘅海灘都係慢慢咁擴大。尤其到咗清代中葉後，平原嘅圍填活動最為密集，喺萬頃沙、南沙、東海、西海等地都有自然嘅積沙同人工嘅圍填。三角洲平原嘅面積喺呢陣時係擴大得好犀利。

## 唔同嘅定義
### 地理上
* 珠三角地理範圍包括：
* 大灣區地理範圍包括：

### 經濟體
* 珠三角經濟圈，包括：
* 大灣區經濟圈，包括：

### 政治利用
中國大陸改革開放過去幾十年，珠三角一直視為「南方經濟」。珠江三角洲喺廣東省，包括咗廣東省嘅廣州、深圳、珠海、佛山、東莞、中山、江門、惠州（淨係包含惠州市區、惠陽、惠東、博羅）、肇慶（淨係包含肇慶市區、鼎湖、高要、四會）九個市，係中國人口密度最高嘅地區之一，亦係中國南部嘅經濟、文化中心。地理上以香港、澳門、廣州為中心。

2017年3月第十二屆全國人民代表大會上，李克強總理會上提出新名，叫「粵港澳大灣區」，連同一個經濟圈「新概念」。「大灣區」目的係比過去更進一步推動中國大陸同香港、澳門兩個特區嘅合作。大灣區範圍包括香港、澳門同廣東其中九個珠江三角洲城市：廣州、深圳、珠海、佛山、東莞、中山、江門、惠州（成個）同肇慶（成個），務求將佢打造成繼美國紐約灣區、三藩市灣區同日本東京灣區後全世界第四大灣區。

## 睇埋
*珠江口
*粵港澳大灣區

## 出面網頁

* 粵港澳大灣區建設
香港一蚊銀

**一蚊銀**（1元硬幣）係一種現行流通嘅香港銀仔，面值1港元。

## 史
香港政府喺1866年首次鑄造1蚊銀，含銀九成。1868年因香港造幣廠結業，港府唔再出1蚊銀。其後外國貿易銀圓，例如墨西哥「鷹洋」就喺香港流通，代替停鑄嘅香港1蚊銀幣。

1895年，港府引入英國貿易銀圓（被稱為「站洋」或「港光」）當係香港1蚊貨幣，一面鑄有不列顛尼亞女神像同埋英文面額「ONE DOLLAR」，另一面就鑄有中文面額「壹圓」同埋馬來文面額。

1935年起，港府立法禁止外國貨幣喺香港流通，改由政府印1蚊紙，直到1959年。

1960年起，港府再出返1蚊銀以取代1蚊紙（1蚊紙其後喺1970年代初停用），以紅銅鎳合金鑄造，一面鑄有當時在位嘅英女皇伊利沙伯二世個樣，另一面則鑄有面值「香港壹圓」，中間係手持一個球狀物體嘅英國皇室獅子。

1971年開始，1蚊銀由原本嘅安全邊改為齒邊。

1978年起，1蚊銀面積縮細。發行初期曾經有市民不滿，因為容易同銀色嘅五毫子（1951-1975年期間出）撈亂。 

1993年改為鎳鋼合金鑄造，但試驗失敗，1994年開始改返以紅銅鎳合金鑄造。

1997年亦出過鑄上麒麟圖案嘅回歸紀念幣。
香港兩蚊銀

**兩蚊銀**（2元硬幣）係一種現行流通嘅香港銀仔，面值$2港元。

## 史
香港政府喺1975年以紅銅鎳合金第一次出十二角扇形嘅兩蚊銀，一面鑄有當時在位嘅英女皇伊利沙伯二世個樣，另一面就鑄有面值「香港貳圓」。1993年，配合香港主權移交而改設計，以洋紫荊花作背面圖案，而另一面嘅中間亦鑄咗阿拉伯數字「2」。1997年，又出咗有和合二聖圖案嘅紀念幣。
香港五蚊銀

**五蚊銀**（5元硬幣）係一種現行流通嘅香港銀仔，面值5港元。

## 史
香港政府喺1976年以紅銅鎳合金第一次出十角形5蚊銀，一面鑄有當時在位嘅英女皇劉安兒個樣，另一面就鑄有面值「香港伍圓」。但因為太容易俾人偽造，港府自1980年起改出配有安全邊嘅圓形5蚊銀。安全邊上鑄有「香港伍圓 HONG KONG FIVE DOLLARS」字樣，正面中間亦鑄咗空心「5」字，取代十角形時代的手持一個球狀物體的英國皇室獅子。而之前嘅十角形5蚊銀自1981年12月起停用。

1993年配合香港主權移交而改設計，背面配上洋紫荊花圖案。1997年，又出咗有5隻蝠鼠圖案嘅紀念幣。
喜旋

**喜旋**（ dga-khyil）係西藏苯教（Bon）、薩滿教、藏傳佛教嘅符號同做儀式嘅法器。喺苯教同寧瑪派大圓滿宗族，喜旋係標誌同教學嘅架生。喜旋象徵原生狀態、大圓滿之下三個概念嘅不可分割性同相互依存性（interdependence）。
斗零

**斗零**（零字讀高上聲，好似「擰」）係香港出嘅一種銀仔，值五仙。以前交電費時會用。

斗零喺1989年停用。

## 文化
斗零可以代表好少好濕碎嘅錢。

斗零踭指嗰啲個踭好細嘅高踭鞋。
水球

**水球**（）係一種喺水中進行嘅集體球類運動，係一項結合游水、手球、籃球、欖球嘅運動。比賽嘅目的類似於足球，以射入對方龍門次數最多嗰隊為之贏。水球員喺比賽嗰陣以游水嘅方式進行，除咗守門員之外，兩隻手同時掂波係犯規嘅。

## 球隊
每場比賽由兩隊對賽，每隊有十三個隊員，其中一個係守門員。比賽嗰陣每隊有七名隊員喺水度作賽，隊員可以無限次替換。主隊嘅隊員戴深色嘅泳帽（一般為藍色），客隊隊員戴淺色泳帽（一般為白色），守門員戴紅帽。每次比賽分四局，每局八分鐘（亦有六、八分鐘嘅球賽），死球嗰陣停止計時，兩節之間休息兩分鐘，中場休息五分鐘。

## 睇埋
*獨木舟水球

## 參考
化合物

**化合物**（）係由兩種或以上嘅元素經化學反應結合而成。佢亦可以同元素組成混合物。化合物同佢哋本身元素嘅性質唔一定相同，結合過程亦都會釋放能量，好似氫氣易燃，氧氣助燃，但氫同氧組成嘅水就無爾啲特性。

直至而家，除咗特別唔活潑嘅氖之外，其他所有穩定元素都已經製成咗化合物。 

## 同混合物嘅分別

化合物同混合物毋同，兩樣嘢溝出來嘅混合物一般都有返兩樣嘢本身各有嘅特性；好似鹽溶喺水度溝成混合物，混合物依然有鹽嘅鹹味同水本身嘅特性；化合出來嘅化合物就未必有返原本兩樣嘢嘅特性，好似氯係有毒嘅黃綠色氣體、鈉係有金屬光澤嘅固體，二者好易反應，但組成嘅氯化鈉（鹽）係無色或者白色晶體，變咗穩定嘅化合物。爾樣係化合物同混合物嘅主要差異。

另一樣區分化合物同混合物嘅方式係混合物嘅成份可以用簡單嘅物理方式分離，例如過濾、蒸發、磁力或者其他方式分離，好似鹽溶入水之後只要蒸發走啲水就可以提取返鹽。但係化合物嘅組合成份只可以用化學反應先至可以分離。相對咁，混合物用物理方式就可以生成，但整化合物要將組成元素反應，或者將其他化合物反應先整得出。

除咗金屬互化物之外嘅合金都係混合物。合金係將組成嘅金屬加熱到液態，溝埋之後再冷卻整成，屬於用物理方法混合。

## 無機同有機化合物
化合物有分無機同有機兩類：
* 無碳嘅化合物都係無機化合物，但有啲有碳化合物都係無機，例如氰酸鹽、碳酸、碳酸鹽、碳酸氫鹽、氫氰酸同埋一啲碳氧化物。
* 有機化合物係多數有碳嘅化合物，多數有埋氫，有時有埋氧、氮等嘅元素；但兩者間嘅界線幾模糊。

## 原子結構
連接化合物各原子嘅化學鍵亦可以分幾類。

### 共價化合物
共價化合物就係用共價鍵結合嘅化合物。兩粒原子共用電子，就係共價鍵。好似氨、水、氯化氫都算，仲有甲烷等等有機化合物都係。

### 離子化合物
原子唔見咗或者得到電子，就會變成離子。陰離子同陽離子正負電荷相吸而結合埋一齊就會出離子化合物；好似日常用到嘅食鹽（氯化鈉）都算離子化合物，仲有其他化學鹽（硝酸鹽、硫酸鹽、氯化物等）都算。

## 化學式
化學式可以用來表示化合物嘅成分，用物理方式構成嘅混合物就無。佢哋可以分做分子式、化學式、電子式、結構式、實驗式、鍵線式等等。若果化合物係以分子形式存在，一般會用分子式做化學式，若果係礦物、金屬氧化物或者鹽類，一般會用實驗式。化學式入面元素嘅順序一般會按照希爾體系排列。一般碳原子會放喺化學式嘅最前面，後面係氫原子，其他元素就依照字母順序排列。若果化合物入面冇碳，咁所有元素都會依照字母順序排列。

## 氧化態
氧化態係化合物入面量度氧化程度嘅標準，化合物嘅元素氧化態都可以咁計：
* 大多數化合物入面，氫嘅氧化態係1，氧嘅氧化態係負2
* 但氧喺過氧化物嘅氧化態係-1

## 睇埋
*化學物質
*化學反應

## 參攷
澤西動物園

**澤西動物園**係一個佔地25英畝（100,000平方米）嘅動物園，係由一位自然學家兼作家杜帥爾（Gerald Durrell，1925-1995）喺1959年3月26號成立嘅。每年平均吸引到大約150,000遊客到園參觀。園內全部都係飼養瀕危嘅哺乳動物、雀、兩棲動物同爬蟲類，合共190種。 

自1964年後，動物園亦成立咗「澤西野生動物信託基金」（Durrell Wildlife Conservation Trust）。有好多動物園都係佢嘅會員，香港動植物公園亦係其中之一。
海珠橋

**海珠橋**係中國廣州橫跨珠江嘅一條橋，連接越秀區同海珠區。因為佢鄰近海珠石，所以有呢個名。

海珠橋1929年開始起，1933年通車，係廣州第一條跨越珠江嘅橋。1949年，國民黨撤退之前，曾經炸斷咗海珠橋。1950年整返好。橋長486米，闊33米。
星期四島

**他士爹島**（**Thursday Island** ，簡寫**TI**，又叫**Waiben Island**或**Waibene Island**）即係**星期四島**，係澳洲一個島，島上係澳洲最北嘅城，歸昆士蘭省。島喺澳洲東北半島嘅最叾叾，係去澳洲東岸各埠水路必經之路。個島舊時以採珠為業，引過唔少地方嘅人來採珠。
TI

**TI**或**ti**或**Ti**或**tI**可以係：

* 鈦嘅化學元素符號
* 他士爹島（**Thursday Island**），澳洲最北一城。
* 理工大學（**Institute of technology**），簡稱「理大」（TI）
* 克利福特·祖些夫·哈里斯（）：美國黑人歌手，藝名**T.I.**。
* 提格利尼亞文嘅ISO 639-1代碼
* Tol航空嘅IATA代碼
* 太位字節嘅第個寫法
* 日本地鐵嘅伊勢崎線嘅車站冧巴
* 透明國際
牙科

**牙科**係評估、診斷、幫手預防、處理（非手術，手術或相關程序）涉及口腔、面頜（顎面）、牙同附近嘅相關結構嘅病，主要係預防同埋醫治蛀牙同埋牙周病兩大牙科問題。

喺牙科執業嘅就係牙醫。其他協助口腔保健服務嘅人包括：牙醫助理（dental assistants）、牙科衛生學家（dental hygienists）、牙科技術員（dental technicians）、牙科治療師（dental therapists）。
牙醫

**牙醫**係種專科醫生，專注喺牙科嘅工作，包括處理同牙同口腔嘅病症同衛生。
藍煙通

**藍煙通**（The "Blue Funnel" Line）係一系輪船，由要由Ocean Steam Ship Company同China Mutual Steam Navigation Company嘅船組成，主要做遠航，例如香港去加拿大域多利同美國鳥約。香港由太古洋行代理，所以叫**太古藍煙通**，同去中國各埠嘅太古黑煙通有別。

## 注
胡志明

（；北部越南話讀音：；南部越南話讀音：；）係越南政治人，共產主義革命家，越南勞動黨（共產黨）創始人同黨主席，做過越南國家主席同政府總理。

## 拎出去

*  
*Hồ Chí Minh obituary, ''The New York Times'', 4 September 1969 
*TIME 100: Hồ Chí Minh 

類:越南國家主席
湯告魯斯

**湯告魯斯**（，****，全名：，）係美國電影演員，電影製片人。1986年演出《壯志凌雲》奠定佢個青春偶像派地位。喺1988年《手足情未了》（Rain man），1989年《生於七月四日》中，演技顯得漸漸成熟。1990年代以後成為片酬最高嘅男演員之一，同前妻妮歌潔曼嘅婚姻由1990年一直持續到2001年。2006年11月18號，湯告魯斯同姬蒂荷姆絲嘅婚禮喺意大利首都羅馬附近奧迪斯卡契城堡，按照科學教嘅儀式進行。

## 感情

#### 美美羅傑斯
1987年5月9日，湯告魯斯同女演員美美羅傑斯（Mimi Rogers）結婚，湯告魯斯亦受羅傑斯影響而信奉科學教。三年後因妮歌潔曼嘅出現而婚姻破裂。

#### 妮歌潔曼
湯告魯斯同澳洲演員妮歌潔曼喺拍電影《Day of Thunder》時識。佢哋喺1990年12月24號結婚；2001年8月8號離婚。湯告魯斯同妮歌潔曼有1個養女伊莎貝拉（Isabella），同埋1個養仔康納（Connor）。由於結婚時兩人冇簽過任何婚前協議，所以湯告魯斯分咗幾億財產畀妮歌；當時妮歌有三個月孕，但最後流產。

#### 彭妮露古絲
湯告魯斯同妮歌潔曼離婚後冇耐就搭上女演員彭妮露古絲；兩人喺2004年1月分手。

#### 姬蒂荷姆絲
2005年4月，湯告魯斯開始同女演員姬蒂荷姆絲約會；同年6月17號，湯告魯斯宣佈荷姆絲接受佢喺艾菲爾鐵塔嘅求婚；2006年11月18號，佢哋喺意大利首都羅馬附近奧迪斯卡契城堡結婚。佢哋亦俾人稱為「TomKat」。2006年4月18號佢哋生咗個女蘇莉（Suri）；蘇莉呢個名喺希伯來話意思係「公主」。2012年6月29號，兩人申請離婚。

## 演出嘅電影

## 參攷
湯士威路

**湯士威路**（**Townsville**）係澳洲一埠，歸昆士蘭。佢喺省府庇利士彬以北，一齊喺東岸。對出海係大堡礁中間一段。人口14萬3324人。
黑煙通

**黑煙通**係太古洋行經營來往香港、中國同南洋沿岸嘅輪船航綫。黑煙通同佢代理嘅藍煙通遠航分開，所以係**太古黑煙通**。

## 註
門司

**門司**（；），音譯**毛之**，喺日本九州，家下係北九州市一區，叫**門司區**（日文寫**門司区**，もじく，Moji-ku）。舊時叫過**門司町**同**門司市**。佢係由中國東岸行船去日本內海嘅必經之路，有門司港。
基隆

**基隆**（Keelung），原名**雞籠**，係臺灣一埠，家下係中華民國一市，叫**基隆市**。

## 政治
市長係國民黨籍謝國樑。

## 政區

宜家分7區：
*中正區
*中山區
*信義區
*仁愛區
*安樂區
*七堵區
*暖暖區

註：和平島、基隆嶼、北方三島（棉花嶼、花瓶嶼、彭佳嶼）等七個外島都屬基隆市管轄，行政劃分上都劃歸中正區。

## 人口

*以下資料為2019年3月資料

*人口增長計算方式為**本月人口**減去**上月人口**，負值以紅字表示，正值以藍字表示，冇增長以綠字表示
*各區人口密度以4捨5入至小數點前1個位

## 攷

## 出面網頁
* 
*
鹹柑桔

**鹹柑桔**係鹽醃成嘅四季桔。可以消炎，消腫，化痰止咳。柑桔有清熱，潤喉作用，飲鹹柑桔水，相信可以醫喉嚨痛同開聲。

## 參攷
*http://irenechanwai.mysinablog.com/index.php?op=ViewArticle&articleId=118967
*http://www.cake.idv.tw/diary-53594.html
夏華

**夏華**（又譯**廈威**，）係法國一城市，亦係一埠，傍住英倫海峽，巴黎沿河出海就到夏華。夏華係法國第二大港，喺馬些之後。

## 拎

* 
* 
*
希路

**希路**（**Hilo**）係美國夏威夷一埠，喺夏威夷島上便，係夏威夷第二大城市。成個城起喺個希路灣。2000年統計人口40,759。

## 攷

## 出面網頁
*
樟宜機場

**樟宜機場**（英文**Changi Airport**），全名**新加坡樟宜機場**（英文**Singapore Changi Airport**；當地中文**新加坡樟宜机场**；泰米爾文சிங்கப்பூர் சர்வதேச விமான நிலையம்；馬拉文Lapangan Terbang Changi Singapura），係新加坡一機場，喺樟宜嗰度。佢係東南亞最繁忙機場之一。家下有3個候機樓同三條跑道，第三個候機樓就響2008年1月9號起好。

澳洲航空用佢做來回澳洲歐洲航線嘅中轉站。亦有幾間航空公司用佢來做基地。嚮2015年，樟宜機場每個禮拜都有百幾間航空公司飛嚟飛去，提供超過六千幾班飛機，連接超過八十個國家嘅三百幾個城市。樟宜機場亦為新加坡製造咗超過萬個就業機會。

佢係亞洲五大最繁忙機場之一，旅客人數已經突破一年3千萬人次。樟宜機場雖然已經有廿幾年歷史，曾經評為全世界最舒適嘅機場之一。估計到2008年，機場過境旅客人數會達到每年6670萬人次。
實里達機場

**實里達機場**（；當地中文：实里达机场；泰米爾文：செலட்டர் வான்முகம்）係星架坡北部一機場，亦係星架坡第一個國際民用機場。

機場跑道依家長1620米，有定期航班專門駁去鄰近國嘅旅遊景點，另外亦有團體包機同埋接待私人飛機。喺2005年，有關當局計劃將跑道伸長到2000米，用嚟接待波音737級數嘅客機。
加納

**加納**（）係非洲西部一國，西面有象牙海岸，北面係布基納法索，東面係多哥，南面係畿內亞灣。面積238,540平方公里，人口大概有2千1百萬。首都係阿克拉，法定語文係英文。

## 出面網頁

* 
* 
* 
* 
* 
* 
* 
*
比薩

**比薩**（意大利文：Pisa）係意大利陀斯卡拿嘅一個城市。面積190 平方公里。最出名嘅地方係比薩斜塔同佢所在嘅奇跡廣場。而比薩大學亦係歐洲最古老嘅大學之一。

## 人
天文學家伽利略1564年係喺呢度出世。
阿地利

**阿地利**，或譯**阿德雷德**、**阿德萊德**（）係澳洲一埠，喺澳洲本島南岸。佢係南澳洲省最多人住嘅城，係澳洲第五多人嘅城，2007年計，人口115萬。

阿地利喺1836年立，個名係來自英王威廉四世嘅老婆，阿地利王后（Queen Adelaide）。成立嗰時已將阿地利定位為一個自由港，而唔似其他澳洲城市一樣為咗設立囚犯流放地而設。阿地利喺歐洲人嚟到之前係住咗澳洲土著分支Kaurna族人。當歐洲人一嚟到，就開始按一個正方形格局啲藍圖發展阿地利。如今，阿地利市中心由五個廣場同多條縱橫交錯嘅街道組成（威廉王街、居麗街係最繁忙啲商業街道）。喺市中心北面有北阿地利，北阿地利同市中心之間有一條河叫托倫斯河。

阿地利同機場距離只得7公里，比其他澳洲大城市都近，所以無論居民或遊客出入都好方便。

阿地利多次擠身世界十大最宜居城市，而佢所在嘅州份南澳洲亦有「節日省份」嘅美譽。

## 出面網頁

*
泗水市

**泗水**（泗讀試，；），古名叫**俊迦拉**（；），係印度尼西亞一埠，亦係印尼第二大城市同東渣華嘅省城。

## 氣候
泗水市屬熱帶莽原氣候，乾濕兩季分明。

## 參考

## 出面網頁
*
留尼旺

**留尼旺**（；），舊時叫**布旺**（**Bourbon**；，｢布旺島｣）係印度洋西面一島，近毛厘士。留尼旺係法國海外之地，地位同法國本土各省一樣。

## 留尼旺聚居地
# 聖但尼 (留尼旺)
# 聖保羅 (留尼旺)
# 聖皮耶 (留尼旺)
# 勒唐蓬
# 聖路易斯 (留尼旺)
# 聖安德雷
# 聖賓諾爾
# ……

## 出面網頁

*
Reunion

**Reunion**係拉丁字母組成嘅字，可以解

*留尼旺（Réunion），印度洋西便一島，法國之地。
Rubber

****可以係：

* Rubber (基爾伯吉勒專輯)：美國歌手基爾伯吉勒喺1998年出版嘅專輯。
* Rubber (Harem Scarem專輯)：加拿大樂隊Harem Scarem喺1999年出版嘅專輯。
* Rubber (遊戲)：意大利嘅一種卡牌遊戲。
* Rubber (廣播騷)：荷蘭TROS電台喺1989年搞過嘅一個廣播騷，而家已經停播咗。
海珠區

**海珠區**（）係廣州市嘅一個轄區，亦係廣州「老四區」之一，喺珠江南面，東經113°14'到113°23'、北緯23°3'到23°16'之間，面積90.4平方公里。喺傳統上，海珠區西北邊嘅廣大地區叫**河南**（）。原本海珠區大部份係農田同鄉村地方，後來逐漸工業化同城市化。主要物產有茶、素馨等。現任區長係徐詠虹，區委書記係姚奕生。

## 歷史同沿革
要睇海珠區中心區域嘅歷史，可以去：河南

*1950年7月，廣州河南地區嘅蒙聖區、洪德區、海幢區合併，成立**河南區人民政府**。
*1954年6月，接管芳村地區。
*1960年5月，河南區同時叫**海珠人民公社**；8月，河南區改名**海珠區**。
*1980年7月，新嘅**海珠區人民政府**成立。
*1986年6月，赤崗街同新滘區公所劃入海珠區。
*2000年，海珠區有14個行政街、1個鎮，設389個居民委員會、20個村民委員會。2001年年底，全區有16個行政街、1個鎮、418個居民委員會同19個村民委員會。到2005年，設18個行政街、257個社區居民委員會。

## 景點
*古蹟同近代代表性建築：海幢寺、純陽觀、瑤溪二十四景、波樓、雙清樓、潘氏家廟、黃埔古港、衞氏大宗祠、綸生白公祠、雲桂橋、鄧世昌紀念館、十香園、琶洲塔、赤崗塔、大元帥府 等
*現存古村落：龍潭村、新村、黃埔村、瀝滘村、崙頭村、土華村、小洲村 等
*公園：曉港公園、莊頭公園、海印公園、洲頭咀公園、崙頭公園、海珠濕地 等

## 學校
*大學：中山大學、廣東財經大學 
*中學：廣州市南武中學、廣州市第六中學、廣州市第十九中學、廣州市第五中學、廣州市第四十一中學、廣州市第三十三中學、嶺南畫派紀念中學、廣州市第九十七中學、廣州市第五十二中學、廣州市第七十八中學、廣州市第二十六中學、綠翠中學、南石中學、曉園中學、劬勞中學、新滘中學 等

## 攷
荔灣區

**荔灣區**係中國廣州一區，喺廣州市區嘅西面，大清時係南海縣地。2005年，原先以西關為主嘅原荔灣區同芳村區合併咗，成為而家嘅新荔灣區。合併之前，荔灣區係廣州市「老四區」之一。而大多數市民都叫原荔灣區嘅地方做「西關」而原芳村區嘅地方根據具體位置嘅唔同有嗌芳村、花地等唔同嘅名。

## 特色同景點
*西關大屋
*荔灣艇仔粥
*荔灣湖公園
*沙面
*陳家祠
*黃大仙祠
*上下九


類:老四區
工商日報

**工商日報**（The Kung Sheung Daily News）係香港舊時一份報紙，督印人係容守正，發行所喺潔志街六號。除咗賣本埠之外，亦賣去中國內地同外埠。訂一年以黃曆幾多日計數。

## 註
南澳街道

**南澳街道**（），又叫**南澳灣**，係中國深圳龍崗區大鵬新區一地。行政上係條「街道」，叫**南澳街道**。南澳舊時係鎮，叫**南澳鎮**，2004年將佢改做街道。

南澳重保留到傳統漁村風貌。傳統習俗，好似有龍舟競渡、漁家娶親。南澳灣係全鎮居民最集中嘅區，喺南澳灣內嘅漁港同海鮮一條街，有唔少漁獲，唔少遊客都會去。

南澳對出係香港水域，對住香港嘅平洲、印洲塘同大鵬灣，極之近香港地域。舊時有好窄嘅梅沙公路、葵南公路同葵鵬公路通去，深圳市區去要成一個鐘。自從起咗鹽壩高速公路、雷公山隧道同埋迭福山隧道，出入南澳快過舊時，由深圳市區去都只係約四十分鐘。

## 出面網頁
*
土沈香

**土沈香**（沈字讀尋，；學名：），又叫**牙香樹**（）、**土沉香**（）、**白木香**（）、**香樹**（）、**蜜香樹**（）、**女兒香**（），係瑞香科土沉香屬嘅常綠喬木，亦係香港原生稀有嘅雙子葉植物同中國大陸特有嘅珍貴藥用植物，而家喺香港、廣東、廣西同雲南、臺灣、海南地區可以搵到。

土沈香亦盛產於華南，但因佢喺中國大陸俾人亂咁斬，因此屬易危品種而列入中國國家二級保護植物。

## 樣
植株大概10m高，樹幹灰色，有細枝同幼而軟嘅毛。葉樣似蛋，正面綠反面紅，革質，長約7厘米，有短柄。花黃綠色，聚生或簇生品種，有微香，每年4～5月開花，果係木質蒴果、似蛋，長25mm，有好多灰短毛，熟時轉黑，每年7月結果。

## 用途
植株可以做園藝景同綠籬植物，重可以做海邊防護樹種；花可以畀人睇；樹幹可以做木材；佢嘅根、葉、果、木材都可以做藥。

## 相

## 連出去

* 土沈香 樹木谷
* 土沉香 認識植物
* 土沉香 古藝軒

類:土沉香屬
類:四季常綠植物
類:喬木

類:木材
類:藥用植物
類:海岸防護樹種
類:觀葉植物
類:綠籬植物
香港仔中心

**香港仔中心**（**Aberdeen Centre**）係香港島一個大型住宅樓盤，有公園、商場、小巴總站、的士站同埋巴士站。香港仔中心由和記黃埔嚮1979年起好，而家重係由黃埔物業管理。香港仔中心係香港中產家庭集中地。

香港仔中心商場係區內龍頭商場，唔少連鎖店香港仔分店都嚮呢度開鋪，舉例：
*百佳超級廣場
*味千拉麵
*大家樂
*大快活
*屈臣氏
*麥當勞
*新光酒樓
*嘉年華海鮮酒樓
*富臨漁港
*權發飯店
*日本城
*肯德基
*美國冒險樂園
*元氣壽司
*東海堂
*大班麵飽西餅
*零食物語
*吉野家
*豐澤電器
* 傷心酸辣粉
*bossini
*和記
*GIORDANO
*商務印書館
*玩具反斗城
*快圖美
*759阿信屋
南丫島

**南丫島**（**Lamma Island**）係香港第三大島，喺離島區。

## 地理
南丫島喺香港島西南面，面積大約13.74平方公里，僅次於大嶼山同埋香港島。島形似樹椏，所以有呢個名。

## 人口
南丫島居民有6千人。

## 名勝
* 榕樹灣
* 鹿洲天后廟
* 索罟灣
* 洪聖爺灣
* 深灣
* 南丫風采發電站
* 南丫島生態旅遊徑

## 交通
南丫島對外交通完全依靠渡輪。
*港九小輪：有兩條路線往返南丫島同港島之間。
**榕樹灣─中環
**索罟灣─中環
*翠華船務：有一條路線往返南丫島同港島之間。
**榕樹灣（經北角村）─香港仔
*全記渡：有一條路線往返南丫島同港島之間。
**香港仔─模達灣─索罟灣

## 名人
*周潤發（1955年—），嚮南丫島出世，電視同電影演員
*劉香（？－1635年），大明海盜，「十八芝」武裝海商集團成員

## 設施
*榕樹灣大街
*榕樹灣後街
*索罟灣第一街

## 參考

## 拎

*港燈：生態旅遊徑落成啟用
*南丫島生態旅遊徑的介紹
大樹灣

**大樹灣**（**Tai Shue Wan**）係香港島南區香港仔海峽嘅一個海灣，附近有香港海洋公園後門、深灣、深灣道、南朗山咁。
羅香林

**羅香林**（），字**元一**，號**乙堂**，祖籍廣東興寧，係中國史學家、客家研究開拓者。做過中山大學、暨南大學同埋香港大學嘅教授。

## 著作
*《客家研究導論》
*《客家源流考》
*《國父家世源流考》
*《香港前代史》
*《民族生存論》
*《中國民族史》
*《香港與中西文化之交流》
*《西婆羅洲羅芳伯等所建共和國考》香港：中國學社，1961年出版。

類:香港大學教授
華富邨

**華富邨**（）係香港一個公共屋邨，位於香港島南區瀑布灣，附近有貝沙灣豪宅、置富花園、雞籠灣咁。華富邨首期嚮1967年11月起好。最多人住時候有5萬人口，而家重有人住，傳聞風水同風景都好好，呢度有唔少居民坐平治出入，退休法官李柏儉、香港十大傑青姜炳耀都住過。

## 區域
*華富（一）邨
*華富（二）邨

## 拎
* 華富（一）邨 － 房委會華富邨資料
* 華富（二）邨 － 房委會華富邨資料
香港開埠

**香港開埠**（英文：**the foundation of Hong Kong**或者 **the founding of Hong Kong**）即係1841年1月26號英國人開始喺香港實行統治。

香港開埠之前，有個張保仔話事，佢以海盜生意謀生。

1841年1月21號，英國海軍上將義律同兩廣總督琦善私底下議訂《穿鼻草約》，大清要割讓香港島畀大英帝國。同年1月26號，義律帶領英國海軍喺香港島水坑口登陸，升起英國旗，被睇成香港開埠嘅開始。

## 參考

## 睇埋
*開埠紀年
*香港開埠日
哈馬斯

**哈馬斯**（；**伊斯蘭抵抗者組織**），係一個成立於巴勒斯坦嘅宗教、政治、軍事混合組織，於1987年成立，主要活躍喺巴勒斯坦加沙地帶等中東地區。

## 主張
哈馬斯係巴勒斯坦國嘅一個宗教性政治組織，主张建立一個以耶路撒冷为首都嘅獨立嘅巴勒斯坦国，反對以巴和解，並且表示唔會放棄以武力消滅以色列，並將巴勒斯坦人對以色列嘅攻擊行動稱為“聖戰”。因為經常喺以色列佔領區組織同策劃反對以色列嘅示威同武裝行動，並製造自殺式爆炸事件、綁架或暗殺以色列居民，而被以色列同一啲西方國家視為恐怖組織。

2017年5月1號，哈马斯發佈咗新嘅政治綱領，表示哈马斯接受“以1967年边界为基础建立獨立嘅巴勒斯坦国”，文件當中已經無出現“消灭以色列”嘅表述，不過強調佢地嘅斗争目标係“犹太复国主义者”而唔係所有犹太人。

## 歷史
喺1987年12月嘅第一次巴勒斯坦大起義期間，巴勒斯坦嗰陣時嘅宗教領導人謝赫·艾哈邁德·亞辛提議成立「伊斯蘭抵抗運動」。第二年「哈馬斯」呢個名就開始正式喺伊斯蘭抵抗運動嘅公告同各大媒体中出現。

自從2007年加沙之戰以嚟，哈馬斯事實上控制咗成個加沙地帶，周時射火箭或者派人肉炸彈對以色列發動多次武裝襲擊，終於搞到2008年尾至2009年初雙方打咗場大戰。據以色列國防軍嘅情報，哈馬斯喺2000年至2007年曾經響加沙搞出425單襲擊。

2023年10月7號，哈馬斯對以色列發動大規模武裝襲擊 ，向住以色列射咗超過五千嚿火箭彈，跟手仲靜雞雞潛入近住加沙走廊嘅同埋呢啲以色列城市綁架同暗殺民眾。，令以色列政府即刻向哈馬斯宣戰，巴以之間嘅戰爭就噉再次爆發。。

## 外界地位
伊朗、土耳其、中國大陸、埃及、沙地阿拉伯、卡塔爾、俄羅斯承認佢為「抵抗組織」。而以色列、美國、英國、加拿大、澳洲、紐西蘭、日本、歐盟等等就將佢視為「恐怖組織」。

## 睇埋
* 法塔赫
* 2023年哈馬斯襲擊以色列
* 以色列-哈馬斯戰爭

## 參考


## 文獻
* 

## 連出去
* Britannica
* Encarta

類:巴勒斯坦
類:恐怖主義組織
海鮮

**海鮮**（），又叫做，係用海洋動物整嘅食品，例如魚類、蝦類、貝類咁。

嚴格嚟講，河鮮同海鮮唔同。

## 睇埋
* 粵菜；粵菜出嗮名多海鮮。
* 漁人碼頭
* 海鮮酒家
* 人工養殖場（漁排）
* 漁船、漁民
* 海洋生物學
周壽臣

**周壽臣**爵士，KBE，LLD（**Shou-son Chow**，），原名**周長齡**，香港島黃竹坑新圍人，佢同何東係20世紀初香港政商界猛人，1918年創立東亞銀行，做銀行主席30幾年。死後葬喺香港仔華人永遠墳場。

周壽臣亦係香港殖民地時期第一位華人議政局成員。另外，1929年創立香港保護兒童會，做保良局同埋東華三院顧問。

## 屋企
嚮香港當時，周壽臣支持一夫一妻制度立法，不過佢自己重係一夫多妻，元配係葉嬌，周壽臣納妾侍有兩個如下：
*葉嬌（元配）
**陳永箴
**關淑儀
*仔
**日光
**日昌
**佑生（養仔）
*女
**日新
**朝月（夭折咗）
**秋月
**麗珠
**巧瑛
**淑珍
**愛蓮（養女）

## 榮譽博士
* 香港大學名譽法學博士（1933年）

## 睇埋
*香港日治時期
*皇仁書院
*周壽臣家族
*東華三院
*省港大罷工
*保良局
*香港保護兒童會
*東亞銀行
*何東
*議政局
*香港藝術中心「壽臣劇院」
*壽臣山 

## 注釋
塔林

**塔林**（愛沙尼亞文：Tallinn）係愛沙尼亞嘅首都同最大港口，喺波羅的海岸邊，同芬蘭首都赫爾辛基隔住芬蘭灣大概80公里。人口大概40萬。

塔林古城1997年成爲咗聯合國教科文組織世界遺產。

## 人口

## 參考

## 出面鏈接
* 塔林市官方網站
鹿特丹

**鹿特丹**（荷蘭文：Rotterdam）係荷蘭第二大城市，亦係歐洲最大嘅海港。

## 歷史
早喺中世紀嗰陣鹿特丹就有人居住。當時居民起咗堤壩嚟阻擋洪水。十四世紀鹿特丹起咗運河連接荷蘭北部，結果促進咗鹿特丹航運業。就咁樣鹿特丹就成為大城市。

二戰嘅時候，鹿特丹幾乎俾德軍炸到乜都冇。之後慢慢重建到而家嘅樣。

## 經濟
鹿特丹因為係港口城市，所以經濟係以航運為主。佢係歐洲最大港口，世界第七大港口，亦都遠洋貨物進出歐洲嘅大門。貨物喺鹿特丹，可以用內河船、火車同埋貨車運到歐洲其他地方。喺2000年開始，鹿特丹就起咗一條高速鐵路通去德國。

## 足球
有一支足球會飛燕諾。

## 節日
* 一月：鹿特丹國際電影節
* 四月-六月：鹿特丹馬拉松
* 六月到九月：鹿特丹夏節（包括鹿特丹夏季嘉年華、北海爵士音樂節、喜力舞蹈大巡遊）
* 九月：世界港口日
靈格風

**靈格風**（**Linguaphone**）係間賣「外語學習計劃」嘅公司，而家喺世界60幾個國家/地區都有分店。除咗英語課程以外，靈格風亦提供泰文、希臘文同埋德文課程。

## 史
*1901年成立。
*1961年進軍香港。啱啱開張嗰陣，主要賣外語課本、錄音帶等。
*1964年靈格風學院公司喺倫敦證券交易所上市。
*1985年成立靈格風集團。
*1988年推出商務英語課程，兼且攞到愛丁堡公English Language Competition一級大獎。
*2000年代起，因為靈格風唔識與時並進，令喺香港嘅業務開始走下坡。
*2004年開始，喺武漢設全中國第一個靈格風培訓中心，開拓中國市場。2004-2009年間，靈格風喺中國發展迅速。喺武漢、上海、廣州、深圳、濟南等地開語言中心。
*2009年1月16號，靈格風嚮香港宣佈清盤。
*2009年7月，靈格風喺中國第廿間中心喺鄭州開張。

## 參考

## 睇埋
* 學費

## 拎
* 靈格風集團
* 香港電台：香港顧客未用靈格風服務，重畀AEON追討學費尾數